Sonja Biserko je podigla prašinu izjavom da je srpska istorija laž. Ako zanemarimo tu paušalnu ocenu, da li je istorija ovde često zloupotrebljena i da li iz nje ne izvlačimo pouke?\n- Ozbiljan problem su profesionalni istoričari koji, iz ideoloških, nacionalističkih ili realpolitičkih razloga, sistematski učitavaju negativno tumačenje naše prošlosti. Kad čitate dela Holma Zundhauzena, Noela Malkolma, Džejmsa Gaua, Sabrine Ramet, Branimira Anzulovića, Stjepana Meštrovića ili ranije Franje Tuđmana, slika srpske prošlosti je sasvim jednostrana: svedena najčešće na etničko čišćenje, koje je, navodno, osnovno obeležja srpske istorije. Cilj ovih povesničara, kojima iz moralno sumnjivih pobuda često asistiraju i pojedini ovdašnji istoričari, jeste da se poruke srpske istorije trajne vrednosti obesmisle, a samopoštovanje i ponos na slavnu prošlost u narodu relativizuju. Zatim se, vremenom, uz sinhronizovano sadejstvo srodnih nauka i medija Srbima postepeno nameće hrvatsko-komunističko tumačenje prošlosti kao uvod u stvaranje osećanja trajne krivice i razvijanje kompleksa niže vrednosti.\nI to im, izgleda, ide od ruke?\n- Danas se sve češće čuje da smo mi mali narod, što je opipljiv rezultat orkestriranih nastojanja da se kroz sistematsku satanizaciju i omalovažavanje kod Srba stvori trajno osećanje nemoći i slabo prikrivenog stida. Da li je Izrael mala zemlja, a Jevreji mali narod? Uz sve naše slabosti, mi smo brojem nevelik, ali ipak veliki narod: po istoriji, kulturi, nauci i umetnosti. Naša blistava srednjovekovna civilizacija imala je trajne, svetski relevantne umetničke i literarne domete.\nBarjak slobode koji je u mraku osmanske dominacije podigao Karađorđe zadivio je svet i otvorio nadu balkanskim narodima u skoro oslobođenje. U zlatnom dobu srpske demokratije (1903-1914), dobu kulturnog uspona bez presedana, delovanjem Cvijića, St. Novakovića, Skerlića, Mihaila Petrovića Alasa, Slobodana Jovanovića, Jovana Žujovića, čitav slovenski jug gravitirao je ka Beogradu kao privlačnom središtu nauke i političke slobode. Spektakularne pobede u balkanskim ratovima, herojstvo vojnika sa Cera, Kolubare, Kajmakčalana i Dobroga Polja uzdigli su kult Srba kao junačkog naroda širom sveta. Francuski ministar spoljnih poslova Rolan Dima jednom prilikom mi je rekao da je u školi pred Drugi svetski rat učio da su Srbi (naravno, posle Francuza), najbolji i najhrabriji narod na svetu. To su primeri za isticanje, a ne, kako sve češće biva, za zlonamerna tumačenja.\nKoliko smo često sami robovi i žrtve sopstvene istorije?\n- U našoj istoriji ima, razumljivo, i manje svetlih poglavlja, poraza, uzmicanja, hronične nesloge: mnogo su nam naškodili razdvojenost pod carstvima oprečnih civilizacijskih vrednosti, zatim prevelike žrtve za male dobiti, nesnalaženje u vrtlozima svetske politike, odsustvo političkog kontinuiteta i ravnomernog društvenog razvoja. Čak je i jugoslovenstvo u svojim raznim dimenzijama došlo prekasno, dok je komunizam bio najteže istorijsko iskliznuće, nesaglasno svim porukama naše istorije. Mi smo još uvek žrtve komunističke propagande koja se decenijama kroz školsko štivo nametala kao jedino relevantno tumačenje istorije, i zato smo najčešće i ostali robovi njenih zabluda: mnoge naše škole, trgovi, bulevari i ulice još uvek nose imena serijskih ubica koji su ubijali nevine civile u ime klasne borbe, slomivši Srbiji kao matici srpskog naroda kičmu, uništavanjem njene elite u crvenom teroru 1944-1947. Oni su pred kraj i posle rata pobili više Srba, ideoloških neprijatelja, nego Turci u oba srpska ustanka.\nMi smo i dalje okovani lancima još uvek veoma uticajne udbaško-KOS-ovske strukture komunizma i njihove u liberale formalno reformisane štićenike i potomke, koji iz senke vladaju našom divnom zemljom i guše njene potencijale. Prava denacionalizacija i lustracija su izostali, i tu preskupu cenu ćemo i nadalje decenijama plaćati. Tračak nade ipak daju okasnele rehabilitacije generala Mihailovića i kraljevskog doma Karađorđevića. Malo je poznato da je nedavno po jednom uzornom ravnogorcu Rajku Mitiću nazvan naš najveći fudbalski stadion. Možda će i prof. Aca Nikolić, omladinac iz Dražinog omladinskog štaba JURAO 501, tvorac svih uspeha jugo-košarke, jednog dana zaslužiti sličnu počast.\nKosovo nam je faktički oteto, da li smo ga zauvek izgubili?\n- Izgubili ste samo ono čega ste se u sebi odrekli. Svi oni koji bi da otpišu Kosovo zauvek, neka se najpre odreknu 15% svoje najvrednije imovine! Ko se odrekne jednog dela svoje državne teritorije, koja pritom važi za svetu zemlju srpskog naroda, daje pun legitimitet svakom drugom separatizmu unutar naših granica. Ova generacija naših izneverenih građana, ophrvanih nemaštinom i otupelim zbog nepravdi, nema snage da Kosovo brani legitimnim sredstvima. Nada je u mladim naraštajima koji nisu nosili pionirske marame i učeni da vole Tita više od mame, tate, seke i bate.\nAlbanci su namerni da Kosovo učlane u Unesko i da srpsku kulturnu i istorijsku baštinu proglase kosovskom. Ukoliko se to dogodi, kakve bi bile posledice?\n- Taj proces je u toku godinama, a sada se dodatno pojačava jer je popustljivost zvaničnog Beograda posle Briselskog sporazuma i za Albance veoma ohrabrujuća. Kad Beograd oćuti prijem Kosova u niz međunarodnih organizacija, Unesko je nadohvat ruke, a onda nikakva patriotska retorika i medijska halabuka ovdašnjih vlasti ne mogu da prikriju jednu u suštini kapitulantsku politiku.\nPriredio sam monumentalnu knjigu na engleskom jeziku, na preko hiljadu strana, knjigu-spomenik o hrišćanskoj baštini srpskog naroda na Kosovu i Metohiji, koja je zbirka dokumenata, svedočanstava i studija, upečatljiv spisak naših tapija. Nijedna državna institucija nije pokazala interes da otkupi ni deo tiraža koji bi se delio kao naučna podloga našim argumentima protiv prijema Kosova u Unesko. Ohrabruje spremnost SANU da se energično angažuje na tom planu.\nVi često potencirate i ulogu Albanske pravoslavne crkve u budućem razvoju događaja. Na šta tačno mislite?\n- Kad se jednom srpska baština proglasi kosovskom, a Albanska pravoslavna crkva u svojim kalendarima i zvaničnim publikacijama već je označava kao albansku, teško će se sprečiti postepeni priliv albanskih monaha u srpske hramove. Posete pravoslavne braće iz Albanije, po mojim saznanjima, poslednjih godina su naročito učestale. Vremenom, pošto će po ulasku u Unesko, zaštita naše baštine sa Beograda preći u nadležnost albanskih vlasti u Prištini, onda ovaj scenario, koji se odavno priprema, postaje ostvariv.


Nastavlja se gradnja kargo centra - mojKontakt portal - Radio Televizija Kontakt\nBanjalučki aerodrom trebalo bi da uskoro dobije kargo centar, s obzirom na to da su predstavnici “Aerodroma RS” i izvođač radova juče potpisali sporazum o nastavku izgradnje tog objekta.\nMinistar saobraćaja i veza RS Neđo Trninić istakao je nakon jučerašnje posjete banjalučkom aerodromu da je veoma zadovoljan rezultatima postignutim u proteklom periodu i dodao da se uveliko radi na realizaciji planova za ovu godinu.\n– Potpisani sporazum omogućiće nastavak izgradnje kargo objekta. U prošloj godini evidentirano je oko 35.000 putnika, što je značajan rast u odnosu na 20.000 iz 2017. godine, a prema našim procjenama, realno je očekivati da do kraja ove godine imamo 200.000 putnika na banjalučkom aerodromu – rekao je Trninić, naglasivši da je sa irskom kompanijom “Rajaner” uspostavljena izuzetno dobra saradnja.\nOn je podsjetio da “Rajaner”, osim postojeće tri destinacije, na proljeće uvodi i četvrtu ka Berlinu, te da već za jesen pripremaju iznenađenja kada je riječ o vazdušnom saobraćaju u Srpskoj.\n– Uveliko pregovaramo i sa jednom ruskom kompanijom i sve smo bliže dogovoru da već od proljeća krenu prvi letovi ka Moskvi. Sa agencijom “Kontiki” smo se dogovorili za ljetnu sezonu o dva čarter leta sedmično za Antaliju i jedan do Grčke, najvjerovatnije do Atine. Pregovaramo i za letove do Tivta – rekao je Trninić i dodao da je neophodno u narednom periodu proširivati kapacitete banjalučkog aerodroma.\nVršilac dužnosti direktora “Aerodroma RS” Zoran Injac istakao je značaj podrške Vlade RS u svim aktivnostima koje ovo preduzeće realizuje.\n– Aerodrom se ne zadovoljava samo razvojem putničkog saobraćaja. Potpisali smo ugovor o nastavku izgradnje kargo objekta, jer je Banjaluka pozicionirana tako da ima punu mogućnost za razvoj i ove vrste saobraćaja – rekao je Injac.\nUsvojene izmjene Zakona o fiskalnim kasama, povećane kazne


SUPRAM i Forum sudija Srbije uputili su Odboru za zdravlje i porodicu i Zakonodavnom odboru Narodne skupštine primedbu i predlog za amandman na predlog Zakona o zdravstvenom osiguranju\nUdruženje pravnika za medicinsko i zdravstveno pravo Srbije – SUPRAM i Forum sudija Srbije uputili su Odboru za zdravlje i porodicu i Zakonodavnom odboru Narodne skupštine primedbu i predlog za amandman na član 131, stav 1, tačka 4), podtačka 5) predloga Zakona o zdravstvenom osiguranju kojim je predlaženo da osiguranici Republičkog fonda za zdravstveno osiguranje plaćaju delimično učešće u troškovima lečenja ukoliko obole od neke od bolesti za koju se sprovode obavezni preventivni pregledi, ako se ne odazovu na preventivni pregled. Ovo bi predstavljalo posredno propisanu sankciju za osigurana lica i to plaćanjem 35% od iznosa cene tretmana.\nNavedena udruženja smatraju da je interes države i javnog zdravlja da se programi ciljanih preventivnih pregleda sprovedu, kako bi se predupredilo oboljevanje, i time popravilo zdravlje stanovništva, ali i smanjili troškovi lečenja obolelih lica, ali da je predložena odredba protivustavna i suprotna tekstu samog predloga Zakona o zdravstvenom osiguranju, važećeg Zakona o zdravstvenom osiguranju, Zakona o zdravstvenoj zaštiti, Zakona o pravima pacijenata i Zakona o javnom zdravlju. Pored toga, ovakva odredba je protivna prinicpima koji bi trebalo da odlikuju srpski sistem osiguranja, a to su: solidarnost, pravičnost, jednakosti, koji su istaknuti u postojećem Zakonom o zdravstvenom osiguranju.\nUdruženja naglašavaju da RFZO nije privatno osiguranje, već obavezno zdravstveno osiguranje, zbog čega ne može da kažnjava osigurana lica za način života koji su izabrali, ni posredno ni neposredno.\nU svom predlogu SUPRAM i Forum sudija Srbije navode da Zakon o pravima pacijenata i Zakon o javnom zdravlju propisuju prevenciju kao pravo, a ne kao dužnost pojedinca, kao i da je predložena odredba o sankcionisanju „neposlušnih“ pacijenata u suprotnosti sa vodećom Evropskom konvencijom u ovoj oblasti, kao i sa Profesionalnim kodeksom lekara u Srbiji koji takođe ne predviđa mere prinude (obaveznosti) u primeni prevencije. Mere prevencije su obaveza zdravstvenog sistema, a pravo pacijenata.\nNajzad, prema Zakonu o pravima pacijenata garantuje se pravo na odbijanje medicinske mere. Pacijent može odbiti lečeću meru čak i kada je životno ugrožen i tim pre je apsurdno da prema spornom predlogu ne može da odbije preventivnu meru gde je opasnost tek u izgledu, odnosno da je može odbiti uz prateću novčanu sankciju.\nOsim toga, nije jasno uvođenje ove vrste kazne prema osiguranicima, kada sistem pozivanja na ciljani organizovani preventivni pregled do sada nije široko zaživeo, pa da bi iz iskustva bilo jasno da se građani ne odazivaju. Stav je oba 2 udruženja da treba poraditi na sistemu, promociji i motivaciji, a ne na kaznenoj politici i represiji.\nForum sudija Srbije i SUPRAM naglašavaju da predlogom Zakona o zdravstvenom osiguranju nisu predviđene sankcije za odgovorne u slučajevima umrlih od bolesti koje podležu ciljanim preventivnim pregledima, a za koje je nalaz između dva ciklusa ovih pregleda bio negativan. Dakle, ukoliko postoji sankcija za građane, treba razmisliti i o vansudskom automatskom obeštećenju za građane za slučajeve lažno negativnih rezultata preventivnih pregleda, što nije mali problem i što bi moglo ukazati na nedovoljan nivo kvaliteta usluga. Dakle, ne samo da je protivzakonito i protivustavno, već je i nelogično, uvoditi kaznene i druge odredbe napred navedene vrste, kada kvalitetan sistem skrininga ciljanih preventivnih pregleda još uvek nije uveden.\nZbog svega navedenog, SUPRAM i Forum sudija Srbije su predložili da predlog odredbe člana 131, stav 1, tačka 4), podtačka 5), bude brisan, te da se lečenje bolesti čije je rano otkrivanje predmet ciljanog preventivnog pregleda, odnosno skrininga, prema odgovarajućim nacionalnim programima, prebaci u usluge koje se finansiraju 100% iz zdravstvenog osiguranja (bez participacije), odnosno, pod određenim uslovima, iz budžeta Republike Srbije, u bilo kojim okolnostima.\nU Beogradu, 10.02.2019. god.


Sud i euleks: Podaci o zaštićenim svedocima tajna - Kosova Info\nHome SRB-BIH Sud i euleks: Podaci o zaštićenim svedocima tajna\nSud i euleks: Podaci o zaštićenim svedocima tajna\nPortparol Specijalizovanih veća Kosova Angela Grip precizirala je za Tanjug da su ova pitanja u nadležnosti Specijalizovanog tužilaštvo Kosova, ali navodi da je zaštita svedoka od najvećeg prioriteta za Specijalizovana veća i Specijalizovano tužilaštvo Kosova, napominjući da su mere zaštite njihove bezbednosti u skladu sa najvišim međunarodnim standardima.\nUkazala je da pomenute institucije sa sedištem u Hagu imaju posebnu – specijalizovanu jedinicu koja se bavi “obezbeđivanjem sigurnosti, bezbednosti i dobrobiti svedoka pre, tokom i nakon suđenja”.\n“Međutim, u skladu sa najboljom međunarodnom praksom u vezi s takvim aktivnostima, one ne bi trebalo da budu objavljivane u javnosti”, navode u EULEKS-u.\nUbistvo Rustemija po oceni direktora Kancelarije za KiM Marka Đurića govori o “nepoštovanju elementarnih uslova za suđenje odgovornima za zločine OVK na Kosovu”, te da to predstavlja dodatni udarac za pravdu i za porodice žrtava.\n“Ubistvo zaštićenih svedoka govori o nesposobnosti međunarodnih civilnih i bezbednosnih misija da obezbede elementarne uslove za sigurnost onih koji bi morali da daju odgovor na najvažnije teme vezane za istrage o ubistvima za koja 20 godina niko nije odgovarao”, rekao je Đurić za Tanjug.\nOn je kaže da ni dve decenije od masovnih ubistava i zločina još niko nije odgovarao, jer su svi svedoci bili ubijani.\nTaj kontinuitet, kako je naveo, govori o “odsustvu političke volje nadležnih institucija u Prištini, kao i nedostatku sposobnosti i volje međunarodnih misija da obezbede elementarne uslove za pravni proces u kojima bi te osobe bile kažnjene”.\nAdvokat Goran Petronijević rekao je za Tanjug da je “dobio informaciju” da je ubijeni Rustemi na listi svedoka pred Specijalnim sudom za zločine OVK u Hagu i da je, najverovatnije, trebalo da dobije, ili je dobio, neki stepen zaštite.\nKako je prenela televizija T7, Rustemi je saslušan tri meseca pre nego što je pronađen mrtav, a ubijen je iz vatrenog oružja 18. decembra uveče, dok je bio na dužnosti, u blizini Badovačkog jezera.\nGogovorena lista kandidata poslanika iz preševske doline\nPripremio 50 hiljada krivotvorenih evra i spremio za trziste – policija uhapsila osobu


Održana 35. sednica Gradskog veća u Zaječaru - Glas Zaječara\nHome Društvo Održana 35. sednica Gradskog veća u Zaječaru\nOdržana 35. sednica Gradskog veća u Zaječaru\nNa Gradskom veću usvojen je Nacrt Odluke o pristupanju izradi plana detaljne regulacije Banjsko-turističkog kompleksa „Nikoličevo“, kao i Nacrt Odluke Plana detaljne regulacije „Prostora zone I stepena zaštite arheološkog nalazišta Romulijana – Gamzigrad sa proširenjem“.\nRazmatran je i usvojen Nacrt Odluke o izmenama i dopunama o komunalnom uredjenju na teritoriji grada Zaječara.\nData je saglasnost na Program poslovanja Javnog komunalnog preduzeća „Timok –održavanje„ Zaječar za 2018. godinu, kao i na Poseban program korišćenja subvencija iz budžeta ovom preduzeću.\nData je saglasnost na Program poslovanja JKP „Zaječarparking“ za ovu godinu. Većnici su dali saglasnost na Statut Javnog preduzeća za planiranje, projektovanje, izgradnju i nadzor „Urbanizam i izgradnja“ Zaječar. Razmatran je i usvojen Nacrt Rešenja o prenosu prava korišćenja pokretne stvari u javnoj svojini grada Zaječara, Predlog Rešenja o obrazovanju Saveta za migracije grada Zaječara. Na Gradskom veću je usvojen Predlog Zaključka o davanju u zakup poslovnih prostorija grada, Predlog Zaključka o usvajanju Lokalnog akcionog plana zapošljavanja grada Zaječara za 2018. godinu, a razmatran je i Predlog Zaključka o povlačenju Predloga rešenja o davanju saglasnosti na tekst predloga Ugovora o konverziji potraživanja u kapital i davanju ovlašćenja Gradonačelniku na zaključenje Ugovora o konverziji potraživanja u kapital utvrdjen na predhodnoj sednici.\nOdbijen je i zahtev Lovačkog udruženja Halovo za sponzorstvo od 12. februara ove godine za donaciju Lovačke zabave zbog toga što grad nema prava da da donaciju, može samo da je primi, naglasila je Gabrijela Rituper Begić iz Odlejnja za finansije Gradske uprave Zaječar.\nPrethodni tekstUhapšen razbojnik\nNaredni tekstRazgovor sa povodom: Marijan Lindić novi župnik u Zaječaru


Američki obaveštajci očekuju ruske napade na izbore\n► Američki obaveštajci očekuju ruske napade na izbore\nVlada predsednika SAD Donalda Trampa predviđa da će se Rusija mešati u izbore za Kongres na jesen, pritom izvodeći sve odvažnije sajber-operacije i kampanje dezinformacija protiv SAD i njihovih saveznika, saopštile su danas američke obaveštajne agencije.\nU ovogodišnjoj proceni globalnih pretnji, rizik od sukoba, posebno sa Severnom Korejom, opisan je kao najveći od kraja Hladnog rata. Slično je i s rivalstvom Irana i Saudijske Arabije koje destabilizuje Bliski istok. Povećava se i opasnost od oružja za masovno uništenje.\n"Tokom ove godine ruske obaveštajne i bezbednosne službe će nastaviti da traže slabe tačke u ključnim infrastrukturama SAD i saveznika, kao i da ciljaju SAD, NATO i saveznike da bi dobili uvid u američku politiku. Izbori za Kongres su potencijalna meta ruskog uticaja", navodi se u izveštaju.\nDirektor Nacionalnog obaveštajnog programa Den Kouts rekao je da su "Rusi pojačali tempo u sajberprostoru, posebno 2016" i da očekuje rusko mešanje u izbore za Kongres SAD ili državne izbore.\nAmerička obaveštajna zajednica je zaključila da se Moskva mešala u predsedničke izbore 2016, što je dovelo do tekuće istrage FBI o mogućim vezama Trampove kampanje s Rusijom. Rusija negira te navode a Tramp je istragu FBI više puta nazvao lovom na veštice.\nU izveštaju se predviđa da će ruske obaveštajne službe širiti lažne informacije putem državnih medija ili lažnih naloga na internetu da bi širile antiamerička gledišta i podsticale društvene i političke podele unutar SAD.\nDirektor CIA Majk Pompeo je takođe naveo da očekuje rusko mešanje u novembarskim izborima za Kongres ali da će "odgovor biti dovoljno čvrst da uticaj neće biti preveliki".\nU izveštaju su kao najveće pretnje navedeni severnokorejski razvoj raketa s nuklearnom bojevom glavom koje mogu da dosegnu SAD, ruska i kineska agresija, sukob Irana i Saudijske Arabije putem posrednika i hakerski napadi.\nTakođe, navodi se da će Severna Koreja izvesno testirati još projektila i da neće pristati da se odrekne nuklearnih kapaciteta.


Međunarodni posmatrači pratiće proces protiv uzbunjivača Obradovića\nArhiva - Protest "1 od 5 miliona" posvećen podršci uzbunjivaču iz Krušika Aleksandru Obradoviću, na Pozorišnom trgu u Novom Sadu, 1. novembra 2019. (Foto: Veljko Popović, VoA).\nProces krivičnog gonjenja uzbunjivača Aleksandra Obradovića pratiće međunarodni posmatrači koji će vršiti monitoring, kako bi mu se obebedilo fer suđenje, saopštili su Koalicija jugoistočne Evrope za zaštitu uzbunjivača i Evropski centar za prava uzbunjivača.\nRazlog zbog kog je prisustvo posmarača neophodno, smatraju, je postojanje ozbiljne zabrinutosti za nezavisnost i integritet srpskog krivično-pravnog sistema.\nMeđunarodni pravni stručnjaci, koji imaju iskustvo u evropskoj i međunarodnoj praksi vladavine prava, pozvani su u Beograd kako bi osigurali usklađenost procesa krivičnog gonjenja i suđenja sa svim evropskim i međunarodnim standardima, uključujući i listu nužnih elemenata koje je potrebno ispuniti da bi se jednoj zemlji priznalo da primenjuje vladavinu prava, koju je 2016. godine usvojila Venecijanska komisija, kaže se u saopštenju koje je preneo FoNet.\nPosmatrači će nagledati sve istražne, tužilačke i sudske radnje i odluke, uključujući i prisustvo u sudnici tokom bilo kog sudskog postupka, kako bi osigurali da Obradović dobije fer, transparentan i pravovremen postupak sprovođenja pravde.\nU saopštenju se kaže da uprkos dugogodišnjim dobro finansiranim naporima da se poboljšaju nezavisnost i integritet srpskog pravosudnog sistema, on i dalje podleže političkim manipulacijama i zloupotrebama.


Simo Krunić nije više šef stručnog štaba FK Radanik iz Surdulice - juGmedia\nZbog četiri uzastopna poraza u jesenjem delu sezone 2019/2020. godine, rukovodstvo Fudbalskog kluba Radnički iz surdulice i šef stručnog štaba u tom timu Simo Krunić dogovorili su se da prekinu saradnju.\nPovodom toga, FK Radnički izdao je saopštenje, koje prenosimo u celosti:\n„Simo Krunić je prvi put preuzeo Radnik krajem 2016/17 sezone i u jednom teškom momentu uspeo da izbori opstanak sa klubom. Sledeću sezonu je pod dirigentskom palicom Sime Krunića klub završio 9. na tabeli i promovisao mladog napadača Igora Zlatanovića.\nPosle boravka u Čukarickom i Radničkom iz Niša, Krunić se vratio u jesenjem delu sezone 2019/20 i pocetkom ove sezone, zakoračio u četvrtu svoju sezonu u klubu.\nPosle četiri uzastopna poraza, obe strane su rešenje videle u sporazumnom raskidu saradnje“, navodi se u saopštenju.\nšef stručnog štaa


DOSISTI UPALI U STRAŠNU PARANOJU: Aleksandar Vučić će raspisati VANREDNE PARLAMENTARNE IZBORE?! - Informer\n19:50 >> 19:50 Politika 0\nM. Jovanović - M. Dakić | 07. 03. 2018.\nTakozvani lideri raspale srpske opozicije, koji su na nedeljnim lokalnim izborima u Beogradu potučeni do nogu, strahuju da će predsednik Aleksandar Vučić pre leta raspisati i vanredne parlamentarne izbore, saznaje Informer!\nDragan Đilas, Saša Janković, Vuk Jeremić, Aleksandar Šapić i Dragan Šutanovac ubeđeni su da će predsednik Srbije iskoristiti zalet iz Beograda i da će za jun raspisati vanredne izbore za Skupštinu Srbije! Žuti liderčići znaju da bi na tim izborima prošli znatno lošije nego na izborima u glavnom gradu.\nKako Informer saznaje od više odlično obaveštenih izvora, u vrhu žute opozicije vlada neviđena panika od mogućnosti vanrednih parlamentarnih izbora.\n- Uprkos tome što u javnosti glume euforiju i najavljuju da\nJoš veći poraz\nPosle debakla Đilasa, Jeremića, Jankovića, Šapića i sličnih, očekivano je da beže od bilo kojih izbora. Na svakim narednim doživeće još veći poraz\nZorana Mihajlović, SNS\njedva čekaju sledeće izbore, činjenica je da su nezadovoljni jer su od predsedničkih izbora izgubili ogroman procenat podrške građana, i to za manje od godinu dana! Pa Đilas je uložio silan keš u kampanju, a nije uspeo ni da se približi Vučiću! - navodi jedan od sagovornika Informera, koji kaže da poslednja istraživanja javnog mnenja pokazuju dalji pad rejtinga žute opozicije.\n- Istraživanja pokazuju da i Đilas i svi drugi na nivou republike katastrofalno stoje! Zato sada uveliko prave kriznu strategiju šta će da rade u slučaju da Vučić odluči da raspiše parlamentarne izbore. Svesni su da u ovom trenutku u Skupštinu Srbije najverovatnije ne bi ušli DS, DJB, Dveri, a da bi Janković i Jeremić teško preskočili cenzus. I Đilas bi na republičkim izborima teško preskočio granicu od deset odsto glasova - prenosi jedan od naših sagovornika.\nU prilog tome govori i istraživanje o kome je u izbornoj noći govorio predsednik Vučić, a prema kome Janković u Srbiji ima svega 3,2 odsto, dok je Jeremić na nivou statističke greške.\nKomentarišući ovakav odnos snaga, članica Predsedništva SNS Zorana Mihajlović poručuje da će opozicija na svim izborima doživeti poraz.\nPosle poraza u Beogradu, gde navodno najbolje stoji, tzv. građanska opozicija doživela bi potpuni debakl na nivou države. Većina ih se strašno plaši parlamentarnih izbora. DS ne bi prešao cenzus, a blok oko Đilasa bio bi drastično slabiji.\nubedljive pobede liste SNS i debakla Đilasa, Jeremića, Jankovića, Šapića i sličnih, očekivano je da će naši politički protivnici bežati od bilo kojih izbora na sve moguće načine. Neće građani njihovu mržnju, već ljude koji imaju rezultate. Neće njihove laži, već one koji donose uspeh. Neće lopove i one koji su ostavili samo dugove, već ljude koji su pokazali koliko vole svoju zemlju. Zato, i na svakim narednim izborima, kad god i gde god da se održavaju, doživeće još veći poraz - ističe ona.\nHaos u opoziciji\nPolitikolog Jelena Vukoičić kaže da je sunovrat opozicije očigledan i da ih još gori rezultat očekuje na parlamentarnim izborima.\n- Izgubili su ubedljivo u svom najjačem uporištu, Beogradu, pa je logično da ovako loš rezultat izaziva haos i pometnju u redovima cele opozicije. Parlamentarni izbori u bližoj budućnosti verovatno bi rezultirali katastrofalnim rezultatom DS, ali i koalicije oko Đilasa. Ubedljiva pobeda SNS u prestonici potvrđuje dominaciju ove stranke, koja je u ovom trenutku znatno jača na državnom nivou - objašnjava Vukoičićeva.\nVučić: Izgubiće svake izbore\nPredsednik Srbije i lider SNS Aleksandar Vučić kaže da će\n* 212.000 glasova više osvojila je Vučićeva lista u Beogradu u odnosu na Đilasa, Jeremića i Jankovića\n* 15.000 glasova više je SNS osvojio na ovim izborima u Beogradu nego 2014. godine\nopozicija izgubiti i svake naredne izbore!\n- Ne mogu da verujem kako neki teško priznaju poraz. Ali neka ih, očekujem da će još više da me mrze i da će imati još gori rezultat na sledećim izborima. Kada se sve sabere, ujedinjena opozicija je na izborima u Beogradu imala mnogo manje glasova od samog SNS i izgubili su veliki rezervoar glasača - ocenio je Vučić u Mostaru, odgovarajući na pitanja novinara.\nopozicija strah parlamentarni izbori Aleksandar Vučić\nJANKOVIĆ NAPADA SOPSTVENU DRŽAVU! Srpska lista: Dok se predsednik bori, opozicija "kuca tvitove"!


Protest kod Čačka, meštani tvrde da ostaju bez plodne zemlje kako bi se napravila deponija - Izazov\nProtest kod Čačka, meštani tvrde da ostaju bez plodne zemlje kako bi se napravila deponija\nRadio-televizija Srbije\t 10. septembra 2021. 23:53\nOkupili su se na mestu gde je planirana izgradnja petlje kojom će se Moravski koridor spojiti sa auto-putem "Miloš Veliki".\nProtestom, kažu, žele da skrenu pažnju na probleme koje imaju. Nezadovoljni su ponuđenom cenom za eksproprijaciju zemljišta na kome će biti pozajmišta i gde će se odlagati materijali prilikom gradnje koridora. Ističu da ostaju bez plodnih oranica.\n"Od čega ćemo mi da hranimo naše porodice, od čega ćemo da se izdržavamo i da živimo? Treba da budemo socijalni slučajevi i da radimo negde za 20.000 dinara, a ulagali smo od naših dedova, pradedova, očeva. Naša deca ulažu za njihovu decu", kaže Aleksandar Jeremić.\nBratislav Simović smatra da će sutra ta zemlja biti prilično komercijalna, vredna.\n"Pitanje je koliko će ona koštati, 3.000 evra po aru, 5.000 evra po aru, danas država ovim ljudima uzima zemlju po 150 evra po aru", dodaje Bratislav.\nU Ljubićkoj Balugi je uglavnom završena eksproprijacija za trasu Moravskog koridora i budućeg korita Zapadne Morave.\nU lokalnoj samoupravi kažu da postoji više mogućnosti da se ovi problemi ublaže ili u najvećoj meri reše, kao što su u dve mesne zajednice uspeli da promene lokacije za odlaganje materijala.\n"Ima puno zemljišta između starog i novog korita reke Zapadne Morave koje je prilično lošijeg kvaliteta i u perspektivi će ostati nepristupačno tako da tu postoji jedan prostor da se sama odlagališta materijala izmeštaju na takve lokacije", navodi Milan Bojović, pomoćnik gradonačelnika Čačka.\nU čačanskoj Gradskoj upravi ističu da je za narednu sedmicu ugovoren sastanak sa "Koridorima", da će izaći i na teren kako bi se za meštane pronašlo adekvatno rešenje.


Beč - Blic Online\nSrbi glavni dileri u Beču\nNovi izveštaj Ministarstva unutrašnjih poslova Austrije o krivičnim delima koji imaju veze sa narkoticima pokazuje da su Srbi glavni dileri u ovoj državi.\nNovi korona klaster u Beču - SRPSKE CRKVE! Dve bogomolje zatvorene nakon što je otkriveno da su ČETIRI SVEŠTENIKA SPC i njihove porodice zaraženi koronom\nU Beču smo registrovali novi korona virus klaster, a on se tiče Srpske pravoslavne crkve, saopštio je Krizni štav grada Beča.\nUZROK JOŠ UVEK NIJE POZNAT IAEA: Otkriveni blagi nivoi radijacije u Evropi\nMeđunarodne agencije za atomsku energiju (IAEA) saopštila je danas da su blago povišeni nivoi radioaktivnosti registrovani u severnoj Evropi, mada nema rizika za zdravlje ljudi i životnu sredinu, ali uzrok još nije poznat.\nU Austriji je, u poslednja 24 sata, registrovano 58 nova slučaja zaraze korona virusom, a broj umrlih porastao je za dva na ukupno 700.\nBeli cvet, star 32.000 godina procvetao je u bečkom Institutu za molekularnu biologiju na Poljoprivrednom fakultetu i oduševio naučnu javnost.\nU Beču izlaznost 51 odsto\nU Beču, gde je bilo jedino biralište za državljane Srbije koji su se registrovali u Austriji za glasanje van matice, izlaznost glasača bila je 51 odsto.\nU staračkom domu u Beču, u koji je ušao korona virus, broj umrlih se povećao na devet, a pretpostavlja se da je virus unela jedna zaposlena.\nALARMANTNO U AUSTRIJI Značajno porastao broj novoobolelih, korona ušla u starački dom u Beču\nU Austriji je u poslednja 24 sata značajno porastao broj novoobolelih od korona virusa, pošto su registrovana 54 nova slučaja.\nBEČ MENJA NAVIKE Na posao biciklom\nU Beču se polovina svih pređenih kilometara u toku radne nedelje odnosi na saobraćaj do radnog mesta i povratak kući, a ubuduće bi trebalo na posao odlaziti ili javnim prevozom ili biciklom.\nBeč:Uskoro OBAVEZNO NOŠENJE MASKI na većim demonstracijama\nNakon velikih demonstracija protiv rasizma u Beču, na kojima se prošle nedelje okupilo oko 50.000 ljudi, austrijske vlasti rade na novoj meri u cilju zaštite učesnika od zaraze korona virusom.\nNEVREME U AUSTRIJI Jaka kiša potopila auto-put kod Beča, vozači parkirali automobile i čekali da oluja prođe\nSnažno nevreme s jakim padavinama i gradom zahvatilo je večeras istok Austrije, a nadomak Beča poplavljen je i autoput.


Obradović pred Efes: Da napadnemo i nametnemo naš ritam - ATA Stars\nHome/cVesti - sportovi/Košarka/Obradović pred Efes: Da napadnemo i nametnemo naš ritam\nCrveno-beli meč sa turskim timom igraju sutra od 19 časova u hali „Aleksandar Nikolić“.\n„Dolazi nam jedna od najboljih ekipa u Evroligi, pravljena za najviše ciljeve i domete. Čak i sa problemima o kojima se govori, to je izuzetno respektabilan sastav koji ima ogroman kvalitet na svim pozicijama. Naš cilj je da pokušamo da nametnemo naš ritam, igramo našu igru i pokušamo da ih napadnemo“, rekao je Obradović za klupski sajt.\nPovezana vest: Pobeda Zvezde nad Partizanom u prvom derbiju u sezoni\n„Važno mi je što uvek ističem, da pokažemo dobro lice, pokazali smo da sa svima možemo da igramo i da imamo kvalitet. Nadam se i da ćemo pronaći tu dodatnu energiju koja će nam biti izuzetno važna, jer će nam ovo biti deveta utakmica u periodu od samo 20 dana, što je ogromno opterećenje za ekipu“, zakjučio je Obradović.\nPovezana vest: Lejkersi pobedili Voriorse, povreda Džejmsa\n„Očekuje nas teška utakmica i ekipa koja nije pretrpela velike izmene u odnosu na prošlu sezonu u kojoj su dominirali. Ove godine nisu startovali prema planu, imaju već četiri poraza, ali zna se šta im je cilj, šta mogu i kakav kvalitet poseduju. Imaju nekoliko povređenih igrača, ali i bez njih to je vrlo jaka ekipa koju predvodi Šejn Larkin. Moerman, Simon, Anderson… Ne znate odakle preti veća opasnost. Naše je da se dobro pripremimo za ovaj meč, nismo imali mnogo prostora, otežavajuća okolnost je i da smo se mnogo potrošili u prethodnih dve i po nedelje, ali odigraćemo čvrsto i želimo da ovaj izuzetno težak period koji je iza nas završimo na najbolji mogući način“, rekao je Davidovac.\nPovezana vest: Maljković: Privukla me je ideja kluba, ali i Francuska\nBy ATA Stars Redakcija|2020-11-25T19:38:58+01:00novembar 25th, 2020|Košarka|0 Comments


"Samo ako se budemo pridržavali toga, biće mnogo manje komplikacija koje mogu da se pojave na mestu ubrizgavanja botoksa ili filera hijelurona, a nekada mogu biti i sistemske, da dovedu i do smrtnog ishoda", pojasnio je Novaković.\nOn je naglasio da je cilj akcije da se zaštite pacijenti, ali i da se zaštiti struka. Svi oni koji odu na ulepšavanje kod "nestručne osobe" završe kasnije kod plastičnog hirurga. Od komplikacija sa kojima su njima dolazili pacijenti, bilo je delimičnog odumiranja kože usne, delimično odumiranje kože nosa.\n"Imamo podršku Ministarstva zdravlja u borbi sa ovim problemom. Dešava se da ljudi koji poseduju sertifikate na kursevima od tri sata postaju edukatori, da bez završenog medicinskog fakulteta počnu da rade ''antiage'' procedure", naglasio je Stepić.\n"Svi ostali - kozmetičari, kozmetički tehničari, kozmetičar estetičar nemaju pravo da se da se bave aplikacijom filera botoksa", naglasila je ona.


Oko 360 gumarskih fabrika u Srbiji počinju da rade od 4.maja\nKreći u gumari: Mašine pale u 360 fabrika 0 Podeli Podeli na facebook Podeli na twitter Podeli na viber Pošalji na mail\n28.04.2020. / 18:13\nOko 360 domaćih kompanija koje se bave proizvodnjom gume i gumenih proizvoda pauzu u radu zbog epidemije korona virusa okončaće 4.maja, najavljeno je iz PKS.\nSekretar Udruženja za gumarsku industriju Privredne komore Srbije Dragan Stevanović kaže da su među tim kompanijama i velike fabrike za pneumatike za vozila.\nKada je reč o kompanijama koje se bave proizvodnjom gume, Stevanović je kazao da se u ovoj godini očekuje pad proizvodnje u toj industrijskoj grani ne samo zbog, kako navodi, obustave rada tih firmi u vanrednom stanju u trajanju od 15-20 dana nego i zbog pada tražnje na tržištu evropskih zemalja.\nStevanović je za Tanjug rekao i da je danas Vladi Srbije i Ministarstvu trgovine podneta inicijativa za ukidanje privremene zabrane izvoza dezinficijenasa, deterdženata i sapuna.\n''Očekuje se da pad tražnje u gumarskoj industriji bude oko 19-20 odsto u ovoj godini'', napominje Stevanović.\nUSKOČIČE KADA JE BILO NAJTEŽE\nFabrike za proizvodnju dezinficijenasa, alkohola i gasova su zbog povećanja obima proizvodnje radile u tri smene, a više od 30 firmi koje su ranije proizvodile deterdžente i druge hemikalije tokom vanrednog stanje prešle su na proizvodnju dezinficijenasa. ''Tu nam je mnogo pomoglo Ministarstvo za zaštitu životne sredine koje je brzo izdavalo dozvole. Rezultat svega toga je da je tržište zadovoljeno i da imamo viška proizvoda'', kaže Stevanović.\n''Među deset najvećih izvoznika uvek su tu dve ili tri kompanije iz hemijske industrije'', navodi Stevanović.\nOn ističe da je i u vreme vanrednog stanja hemijska industrija bila vrlo aktivna, a posebno fabrike koje se bave proizvodnjom industrijskih gasova, medicinskih gasova, alkohola, dezinficijenasa, biocida, kesa za infektivne materijale.\n''Te kompanije su podnele veliki teret u ovom periodu jer su, pored osnovne proizvodnje, pokazale i izraženu solidarnost i društvenu odgovornost donirajući i pomažući privremene bolnice'', naveo je Stevanović.\nNapominje da u najtežem periodu krize izazvane pandemijom korona virusa nije radilo oko 140.000 radnika, a da je od juče počelo da radi oko 35.000 radnika.\n''Firme počinju sa radom i očekujemo da će od 4. do 8. maja svi početi da rade'', ističe Stevanović.\nDodaje da će se po ukidanju vanrednog stanja fabrike uglavnom vratiti na svoju primarnu proizvodnju.\n''Osim ako u međuvremenu nisu našle svoje mesto na domaćem i regionalnom tržištu na kojem postoji velika tražnja za našim dezinficijensima, sapunima i sredstvima za pranje'', kaže Stevanović.\nkoronavirus guma industrija proizvodnja


Obuka nastavnika informatike za primenu mikrobita u projektnoj nastavi\nFondacija Petlja organizuje onlajn obuku za nastavnike informatike za primenu mikrobita u projektnoj nastavi.\nObuka nastavika informatike za primenu mikrobita u projektnoj nastavi se realizuje u sklopu projekta „Škole za 21. vek“ koji sprovodi British Council u saradnji sa Ministarstvom prosvete, nauke i tehnološkog razvoja, a finansira vlada Velike Britanije.\nPozivamo sve zainteresovane nastavnike koji predaju informatiku i računarstvo u sedmom i osmom razredu osnovne škole da se prijave na besplatnu onlajn obuku koja će biti realizovana putem portala petlja.org. Prijave su otvorene do petka, 21. avgusta do 17.00 časova, a prijavni formular se nalazi na sledećem linku: https://petlja.org/prijavamb\n„Obuka nastavnika informatike i računarstva za primenu uređaja mikrobit u okviru teme Projektni zadatak u 7. i 8. razredu“ ima status programa od javnog interesa u skladu sa rešenjem Ministarstva prosvete, nauke i tehnološkog razvoja broj 610-00-00269/2019-07.\nObuka je akreditovana u trajanju od 16 sati, a biće otvorena za sve nastavnike u periodu od 24. avgusta do 30. septembra kako bi svi nastavnici mogli svojim tempom da prolaze kroz obuku.\nCilj obuke je dostizanje viših nivoa digitalnih kompetencija nastavnika u domenu realizacije nastavne teme projektni zadatak primenom Mikrobit uređaja, kreiranja digitalnih sadržaja i računarskih programa za rešavanje različitih problema u društvu koje se razvojem digitalnih tehnologija brzo menja.


Dejvid Lidington (Foto BBC)\n"Podržavamo dosadašnje napore u dijalogu, ali želimo da vidimo i Srbiju i Kosovo da udvoistruče napore ka daljim sporazumima. Proširenje Evropske unije nosi u sebi pretpostavku da na kraju Srbija i Kosovo pronađu način da žive jedni pored drugih", kazao je Lidington za današnji Blic.\nUpitan da li će Srbija na kraju evrointegracija morati da prizna Kosovo, Lidigton je rekao da je u otvaranju procesa pridruživanja EU zapisano da treba da postoje dobri odnosi sa susedima i da zato Srbija "treba da ih ima sa svima, uključujući i Kosovo".\nBritanski ministar rekao je da ne može da predvidi tačan datum otvaranja prvih pregovaračkih poglavlja Srbije sa EU, ali je dodao da veruje da je poglavlje 35 (o Kosovu) blizu završetka.\nKomentarišući odbijanje Srbije da nametne sankcije Rusiji i odnose sa Ruskom Federacijom, britanski ministar rekao je da Srbija ima znatno veću robnu i trgovinsku razmenu sa EU nego sa Rusijom, sa kojom ima istorijske, kulturne i religijske veze.\n"Zato i verujemo da je u interesu Srbije da nastavi sa evropskim integracijama, što će zahtevati dalje reforme", kazao je Lidington.


Klopp nakon Liverpoolove sedmice: Lijepo je učestvovati u pisanju historije - Klix.ba\nLiverpoolov menadžer Jurgen Klopp rekao je da je lijepo učestvovati u pisanju historije, nakon što je njegova ekipa pobijedila Maribor 7:0 u Ligi prvaka i ostvarila rekordnu pobjedu engleskih ekipa na gostujućim terenima u evropskim takmičenjima.\nPodsjetimo, Liverpool je sinoć u Sloveniji pobijedio Maribor 7:0 u utakmici trećeg kola grupe E u Ligi prvaka golovima dvostrukih strijelaca Firmina i Salaha te Coutinha, Oxlade-Chamberlaina i Alexander-Arnolda.\nBila je to najuvjerljivija pobjeda jednog engleskog tima na gostovanjima u evropskim takmičenjima, a do sada su rekord držali Leeds i Manchester United, pobjedama od po 6:0.\n"Nakon utakmice su mi rekli za rekord, nisam to znao. Velika historija ovog kluba ponekad može da bude teret, ali lijepo je što smo mi sada uspjeli ispisati dio historije. Bit će teško oboriti ovaj rekord. Prilično je teško pobijediti 7:0, a taj rezultat pokazuje da smo igrali nevjerovatno dobro. Ova pobjeda će donijeti ekipi veliko samopouzdanje", naveo je Klopp, prenijeli su britanski mediji.\nInače, na tabeli grupe E Liverpool je prvi s pet bodova, toliko ima i Spartak iz Moskve, dok je Sevilla treća s četiri boda, a Maribor ima jedan bod.\nManchester City ostao i bez Mendyja, Liverpoolu se otvara put prema tituli


SAD i EU ukidaju sankcije Iranu - 16.01.2016, Sputnik Srbija\nSjedinjene Američke Države i Evropska unija su pristale da ukinu ekonomske sankcije Iranu nakon što je Međunarodna agencija za atomsku energiju (IAEA) saopštila... 16.01.2016, Sputnik Srbija\nNije ovo baš najbolja vest. ukidaju sankcije Iranu da bi Iran navalio da prodaje naftu pa da cena dodatno padne što pogađa Rusiju. Mislim da je ukidanje sankcija nimalo spontano i bez potajnih namera. Nadam se da će Saudijci uraditi nešto glupo i zaratiti sa Iranom\nE tako se bori za svoju zemlju I na kraju pobedi.. Iran je pokazao da je slobodna drzava I stiti svoje interese.\nvesti, svet, iran, barak obama, džon keri, federika mogerini, eu\n22:46 16.01.2016 (Osveženo: 23:07 16.01.2016)\nOdluka o ukidanju sankcija koju je usvojilo 28 članica Unije još treba da bude objavljena u Službenom listu EU da bi stupila na snagu, što se očekuje ubrzo, prenosi AFP.\nIran će kupiti 114 aviona „Erbas“\n16 Januar 2016, 21:33\nŠefica evropske diplomatije Federika Mogerini potvrdila je da je postignut dogovor o ukidanju multilateralnih i nacionalnih ekonomskih sankcija Iranu, javio je Rojters.\nAmerički državni sekretar Džon Keri saopštio je da je IAEA verifikovala iransko ispunjenje dogovorenih mera u vezi nuklearnih aktivnosti Teherana.\nPrethodno je IAEA saopštila da je Iran ispunio sva ograničenja svojih nuklearnih aktivnosti kao što je to zahtevano sporazumom postignutim sa velikim silama u julu, čime je otvoren put za ukidanje sankcija toj zemlji u roku od nekoliko sati ili dana.\n„Iran je sproveo sve mere dogovorene sporazumom iz jula“, navodi se u saopštenju, prenosi Rojters.\nAmerički predsednik Barak Obama potpisao je izvršnu odredbu o ukidanju sankcija Iranu nakon što je Teheran ispunio zahteve iz nuklearnog sporazuma sa svetskim silama, saopštila je Bela kuća.\nObama je naveo da iransko ispunjenje sporazuma „označava fundamentalni obrt u situaciji u vezi sa iranskim nuklearnim programom“, dodaje se u saopštenju, prenosi Rojters.\n17 Januar 2016, 00:40\n17 Januar 2016, 01:38


Promet robe na produktnoj berzi od 7. do 11.oktobra 2019. godine | Sistem tržišnih informacija poljoprivrede Srbije 2004 - 2020\nPromet robe na produktnoj berzi od 7. do 11.oktobra 2019. godine\nrast trgovanja kukuruzom\nStabilne cene i trgovanje kukuruzom su obeležili ovu nedelju na „Produktnoj berzi“. Volatilnost cena je bila na izuzetno niskom nivou, dok je kukuruz zabeležio količinski apsolutni primat u trgovanju. Ukupan promet na „Produktnoj berzi“ za ovu nedelju je iznosio 2.565 tona robe, čija je finansijska vrednost iznosila 43.422.250,00 dinara. U odnosu na prethodni upoređujući period količinski obim prometa je veći za 17,12%, dok je finansijska vrednost prometovane robe viša za 10,65%.\nZa razliku od prethodne sedmice kada je pšenica količinski bila vodeća kultura u trgovanju, ove nedelje beleži odsustvo. Slaba ponuda i ponuda po 18,00 din/kg bez PDV-a nisu doveli do realizacije.\nPrema poslednjem USDA-ovom izveštaju predviđa se da će izvoz pšenice iz EU porasti na 28,0 miliona tona, što je najvećim delom posledica većeg prinosa. Uslovi za uzgoj širom regiona bili su generalno dobri ove godine, što je rezultiralo proizvodnjom 152,0 miliona tona, što je više od 15 miliona u odnosu na prošlogodišnji rod pogođen sušom. Očekuje se da će uz obilne zalihe i konkurentne cene izvoz zabeležiti rast.\nKoliko Ukrajina postaje sve značajniji igrač na svetskom tržištu kukuruza najbolje odslikava podatak da su za poslednje četiri godine izvoz povećali sa 16,6 miliona tona na 30,0 miliona, što predstavlja rast od čak 80,7%.


Početna > Novost > Od narednog ponedjeljka firma „Centrotrans“ uvodi nove linije gradskog saobraćaja za rubna područja općine Centar\nOd narednog ponedjeljka firma „Centrotrans“ uvodi nove linije gradskog saobraćaja za rubna područja općine Centar\nNa vanrednom sastanku, kojeg je u srijedu 14. februara 2018. godine u Općini Centar Sarajevo organizovao načelnik dr. Nedžad Ajnadžić sa predsjednicima i sekretarima mjesnih zajednica „Betanija-Šip“, „Hrastovi-Mrkovići“, „Pionirska dolina“, „Nahorevo“, te „Soukbunar“ i generalnim direktorom firme „Centrotrans“ Safudinom Čengićem, razmatrani su aktuelni problemi javnog prevoza građana.\nNačelnik je zatražio od firme „Centrotrans“ hitan odgovor na rješavanju ovih problema, jer je svako daljnje odgađanje zahtjeva građana za uredan prevoz neprihvatljivo.\nDirektor Čengić je u cjelosti prihvatio zahtjeve načelnika Ajnadžića i iskazao spremnost da ova firma pokrene prevoz građana svojim vozilima na linijama za Nahorevo, Kromolj-Poljine, Podhrastove, Breku i Bare, tako što će „Centrotransova“ vozila saobraćati ovim linijama svakih sat vremena od 6 do 21 sat svakog dana.\nDogovoreno je da će na ovim linijama za rubna područja općine „Centrotrans“ organizovati prevoz već od narednog ponedjeljka.


I magla i smog: Zašto je Beograd danas bio među najzagađenijim gradovima u Evropi - Sputnjik Srbija\n10:35 24 Februar 2020\nI magla i smog: Zašto je Beograd danas bio među najzagađenijim gradovima u Evropi\n17:49 03.01.2020 (osveženo 17:59 03.01.2020) Preuzmite kraći link\nNad Beogradom su danas bili i magla i smog, a prema podacima Agencije za zaštitu životne sredine Srbije, vazduh je zagađen i u Novom Sadu, Beočinu, Pančevu, Smederevu, Valjevu, Kosjeriću i Nišu.\nBeograd je u jednom trenutku, prema merenjima sajta „Er vižual“ bio na 8. mestu po zagađenosti vazduha u Evropi, a ministar zaštite životne sredine Goran Trivan kaže da vazduh u Srbiji jeste zagađen, ali da naša zemlja nije izuzetak u regionu, jer se s tim problemom bore i ostale zemlje u okruženju.\nNa listi „Er vižuala“ su i Sarajevo — na 13. mestu, Skoplje na 16. i Zagreb na 17. mestu po zagađenosti u Evropi.\nMinistar Trivan ukazuje da su glavni razlozi zagađenja vazduha u Srbiji, naročito u zimskim mesecima, postrojenja za grejanje, individualna ložišta i saobraćaj.\n„Bitno utiču postrojenja za grejanja, a to su gradske toplane i individualna ložišta, kojih ima mnogo u svim našim gradovima. Ta individualna ložišta su i u bolnicama, vrtićima, školama, ali ima i mnogo porodičnih kotlarnica“, naveo je Trivan za Tanjug.\nPodseća da je zakonska obaveza svih opština da donesu svoje kratkoročne i dugoročne planove za poboljšanje kvaliteta vazduha, kao i mere koje će preuzimati u situacijama kada kvalitet vazduha iskače iz granica dozvoljenog.\nPrema njegovim rečima, Beograd već godinama sprovodi takve mere, među kojima je gašenje individualnih kotlarnica i povezivanje objekata na centralno grejanje.\n„Obaveza je i Elektroprivrede da gradske toplane budu na takvom tehnološkom stepenu da koriste gorivo i tehnologiju koja ne zagađuje životnu sredinu“, rekao je Trivan i dodao da će to biti dugotrajan proces koji će zahtevati dosta finansijskih ulaganja.\nNeophodno je i da lokalne samouprave bolje organizuju saobraćaj, dodao je ministar.


The Balkan Job | TRKE.rs\nSedmog septembara 2015. godine u Srbiju će, kao deo svoje turneje stići Chippy WorldWide Racing Team, ekipa od 10 trkača i njihovih suvozača, iz 8 zemalja, u luksuznim automobilima. Trka će startovati u Budvi, odakle će učesnici, prolazeći jednu od najtežih, ali i najatraktivnijih deonica puta stići u Beograd.\nTrkači će u Beogradu biti smešteni u hotelu Square Nine, na Studentskom trgu, gde će biti raščišćen poseban prostor za parkiranje i fotografisanje vozila. Kao i prilikom prethodne posete ekipa će se sutradan slikati i ispred skupstine.\nPosle Beograda nastavljaju ka Temišvaru, i nastavljaju dalje kako bi vozili čuveni Transfăgărășan, a zatim provesli noć u Bukureštu. Nakon toga će krenuti u pravcu Sunny Beacha zbog poznatih žurki na plaži, a kraj njihovog putovanja će biti u Sofiji, gde će biti proglašen pobednik.\nThe Chippy WorldWide Racing Team, koji je organizator ove ture, predstavljaju dve devojke. One su počele sa putovanjima kao hobijem, a trenutno je njihov MINI, koji im je praktično postao zaštitni znak prvi MINI na svetu koji je prešao Transnistriu. Njih dve su oborile svetski rekord u najvećem broju zemalja koje su jednim kolima proputovale dve devojke. Shodno tim putovanjima, tim je privukao dosta pažnje medija u Rusiji, Gruziji, Turskoj i Švajcarskoj. Čak su se pojavile i u Top Gear Magazine-u.\nDo sada su prošli 48 zemalja, ali njihov apsolutni favorit je Balkan. The Chippy Team je odlučio da da priliku drugima da dožive ovo neverovatno iskustvo. Prelaženje Balkana, kako kažu, nije samo zanimljiv i dobar kao ruta, već je fantastičan i doživljaj balkanske prirode, gostoprimstva i ljubaznosti.\nBoris Miljević sa ekipom Nazionale Piloti na utakmici u Monci


Dacia novosti – Dacia Jogger - porodični automobil sa 7 sedišta\nDacia Jogger: Dacia porodični automobil sa 7 sedišta spreman je za start\nNovi model biće poznat pod nazivom Dacia JOGGER. Jednostavno i zvučno međunarodno ime za najnoviju prinovu u paleti Dacia vozila! Predstavljanje ovog svestranog porodičnog automobila sa sedam sedišta pratite uživo na online događaju 3. septembra.\nSa imenom koje asocira na sport, prirodu i pozitivnu energiju, Dacia JOGGER je savršen porodični automobil za beg u prirodu. Novi model oličenje je pragmatičog i autentičnog duha, kao i pustolovne prirode na kojoj brend nastavlja da gradi svoj identitet.\nKako izgleda Dacia JOGGER u prirodnom okruženju, moći ćete da saznate 6. septembra na glavnom ulazu Međunarodnog salona automobila u Minhenu.\nJOGGER je jednostavno, moderno, lako izgovorljivo i svima razumljivo ime koje simbolizuje dinamičnost, pozitivnu energiju i pustolovni duh. Završni deo imena -ER, baš kao i kod legendarnog Dacia SUV-a Duster, sugeriše da je reč o robusnom i izdržljivom automobilu stvorenom za porodicu.\nDacia će predstaviti potpuno novi Dacia JOGGER 3. septembra u 10 sati u okviru digitalnog događaja. Nedugo nakon ovoga, 6. septembra, će model biti izložen na Međunarodnom salonu automobila u Minhenu, a predstaviće ga glavni direktor marke Dacia, Denis Le Vot.\nPratite najnovije vesti na events.dacia.com.


Korisnici društvene internet stranice na meti obaveštajaca\nCIA operiše i na Fejsbuku\nAko želite da sarađujete sa CIA ili nekom sličnom obaveštajnom službom iz SAD, dovoljno je da otvorite profil na Fejsbuku i da im tamo ponudite sve što ih interesuje. Budite sigurni da će vaše informacije odmah da dobiju\nDruštveni sajtovi na internetu sve su popularniji. Ovo samo dodatno raduje tajne službe, koje češljaju podatke ostavljene na takvim mestima.\nNedavno je nemački časopis Kopp objavio članak u kome otkriva preporuku nemačke obaveštajne službe svojim saradnicima da ne učestvuju u radu ovakvih sajtova, na prvom mestu popularnog Fejsbuka, koji ima oko 400 miliona članova iz celog sveta.\nI do sada je bilo poznato da Fejsbuk i slični sajtovi privlače pažnju policije i tajnih službi zbog podataka koje ljudi na njima neoprezno ostavljaju. Sredinom 2009. postao je poznat slučaj kada je iranska tajna služba preko Fejsbuka otkrivala prijatelje poznatih protivnika režima. Celokupna društvena mreža, a na prvom mestu Fejsbuk, organizovana je tako da se povezuju ljudi koji dele istu ideju, ili interes. Posle masovnih antirežimskih protesta, iranske službe bezbednosti su došle na ideju da pregledaju naloge na Fejsbuku privedenih ili na drugi način kao opozicionare identifikovanih ličnosti. Pri tome su došli do dragocenih podataka o njihovim sagovornicima, odnosno ljudima koji takođe kritikuju represivnu vlast mula.\nOdskora je pristup Fejsbuku iz Irana blokiran, a slično su postupile i Kina, Vijetnam i Sirija. Razlog ovakvom postupku ne leži samo u strahu od širenja antirežimskih ideja već prvenstveno u želji da se spreči infiltracija američkih obaveštajnih službi.\nKapital i CIA\nFejsbuk (Facebook) je počeo sa radom 4. februara 2004. Ova internet stranica, na koju se svako može učlaniti, nalazi se u vlasništvu istoimenog preduzeća (Facebook Inc. sa sedištem u Kaliforniji) koje i upravlja njime. Njegovi korisnici se mogu pridruživati u mreže koje su organizovane po gradovima, radnim mestima, školama i regionima, kako bi se povezali i komunicirali sa drugim ljudima. Takođe, ljudi mogu dodavati prijatelje, slati im poruke, a mogu i ubacivati nove podatke u svoje lične profile kako bi obavestili prijatelje o sebi.\nNajvažniji vlasnici Facebook Inc. su Mark Zakerberg (30 odsto), Piter Til (7 odsto), Digital Sky Technologies (6,9 odsto) i Microsoft (1,6 odsto). Mrežu je stvorio Zakerberg dok je još bio student na Harvardu i prvobitno je služila da bi olakšala komunikaciju studentima tog univerziteta.\nPosle osnivanja je Fejsbuk u nekoliko navrata prikupio ukupno 740 miliona dolara kapitala. U međuvremenu projekat zarađuje, po procenama, između 150 i 300 miliona dolara godišnje (za 2009. predviđen je obrt od pola milijarde dolara), ali još nije profitabilan jer ima visoke troškove.\nPrvi značajni investitor bio je Piter Til, poznat po tome što je bio suinvestitor u PayPalu. Po prodaji PayPalovih akcija Til je osnovao hedž-fond koji danas na različitim berzama upravlja kapitalom od preko dve milijarde dolara. U junu 2004. investirao je 100.000 dolara u Fejsbuk.\nSledeći investitor je daleko opasniji igrač od pomenutog Tila. Maja 2005. američka kompanija Accel Partners uložila je 12,7 miliona dolara u projekat Marka Zakerberga. Jedan od menadžera ove kompanije je i izvesni Gilman Lui koga istovremeno nalazimo i na mestu izvršnog direktora preduzeća In-Q-Tel.\nIn-Q-Tel je 1999. osnovala američka tajna služba CIA sa izričitim zadatkom da na internetu prikuplja podatke o ličnostima koje bi mogle da budu od interesa za američku bezbednost.\nVeć 2007. Fejsbuk menja pravila svog poslovanja i dozvoljava takozvano lično reklamiranje, odnosno vrstu reklame prilagođenu svakom od tadašnjih 50 miliona korisnika ponaosob. Da bi ovo moglo da se ostvari bilo je neophodno da se privatni podaci svih korisnika dostave marketinškim kompanijama.\nŠta ovo konkretno znači, objašnjava nam jedan od tadašnjih korisnika Fejsbuka i stručnjak za marketing Net Vajner: "Zamislite da u prodavnici kupite knjigu naslova Sve o SIDI i kako se izlečiti i da taj podatak bude saopšten svim vašim poznanicima. Šta bi oni mogli da misle o vama?"\nI pored protesta ovakav način rada je manje-više zadržan i do danas. Kompletan Fejsbuk, smatraju u nemačkom Udruženju za zaštitu potrošača, ustrojen je tako da omogućuje nesmetan rad obaveštajnih službi. Sam Faceboook Inc., zvanični vlasnik ove društvene mreže, čini sve što je u njegovoj moći da obaveštajcima olakša posao.\nDa bi pokazali koliko su slabo čuvani podaci pohranjeni na Fejsbuku, grupa američkih studenata je krajem prošle godine sa profila Marka Zakerberga skinula njegove privatne fotografije i objavila ih u medijima. Posle ovoga jedina promena je bila ta što Zakerberg više nije postavljao privatne fotografije na svoj profil.\nIako i službe nekih drugih zemalja koriste podatke prikupljene na Fejsbuku, ova mreža je u potpunosti okrenuta američkim državnim i obaveštajnim potrebama. O nekoj slobodi govora ili korišćenja uopšte ne može da se razmišlja, što pokazuje i Tabloidovo iskustvo (vidi okvir). Zbog ovakvog, skoro fašističkog načina poslovanja, Fejsbuk je stalna meta hakera iz različitih zemalja. Najjači udari su bili od jedne do danas neotkrivene grupe iz Rusije, koja je krajem 2009. uspela da za trenutak prekine rad Fejsbuka.\nCIA koristi Fejsbuk i da bi vrbovala nove saradnike, smatra novozelandski list Herald, koji je avgusta 2008. objavio spisak nekoliko grupa koje su u ovom cilju osnovane na Fejsbuku.\nPosle objavljivanja pomenutog članka u Koppu, oglasilo se i nemačko ministarstvo zaduženo za zaštitu potrošača. Ono, istina, nije ni potvrdilo, ali ni demantovalo informaciju o navodnom upozorenju saradnicima nemačkih obaveštajnih službi, ali je na do sada najdirektniji način pozvalo građane da ne koriste Fejsbuk, jer njihovi lični podaci na ovoj mreži nisu zaštićeni. Da li je potreban još neki komentar?\nU jesen 2009. isključen je bio nalog jednog od saradnika Tabloida. Pošto je uredništvu Fejsbuka dostavljena kopija lične karte i novinarske legitimacije pomenutog saradnika, njegov profil je ponovo aktiviran posle nekoliko nedelja.\nPočetkom aprila ove godine isti profil istog saradnika je ponovo isključen. Ovoga puta je, umesto tražene dokumentacije, PR službi Fejsbuka dostavljeno pitanje da li su tačni navodi iz nemačke štampe. Odgovor na ovo pitanje nikada nije stigao, ali je zato sredinom aprila isključen i profil samog časopisa Tabloid.\nToliko o slobodi štampe u novoj Americi.\nNajveći investitori Fejsbuka do danas su Digital Sky Technologies i Microsoft. Kompanija Bila Gejtsa je oktobra 2007. platila 240 miliona dolara za 1,6 odsto vlasništva, pa je tako ukupna vrednost Fejsbuka bila procenjena na 15 milijardi dolara. Već u maju 2009. kada je Digital Sky Technologies kupio 1,96 odsto firme za 200 miliona dolara, vrednost Fejsbuka je pala na deset milijardi dolara.\nBivše kolege sa fakulteta su 2004. tužile Marka Zakerberga da im je ukrao projekat za Fejsbuk. Sudski spor je, po navodima samog Facebook. Inc., završen vansudskim poravnanjem po kome je Zakerberg platio 65 miliona dolara odštete.


Nezivesno učešće Irana na pregovorima o Siriji\nPredstavnici zemalja prijatelja Sirije\nMedjunarodni posrednik, Lahdar Brahimi, danas je rekao kako podržava prisustvo Irana, najvećeg saveznika Sirije na ovim pregovorima.\nAmerički državni sekretar Džon Keri i šef ruske diplomatije Sergej Lavrov danas su u Parizu razgovarali o mirovnoj konferenciji za Siriju, koja je planirana za kraj januara. Međutim, dvojica šefova diplomatije nisu postigli saglasnost u vezi upućivanja poziva Iranu da se pridruži tim razgovorima. Izveštava novinar GA Skot Sterns.\nNajveći saveznik vojne kampanje sirijskih snaga protiv pobunjenika jeste Iran. Stoga Damask tvrd da Teheran treba da bude pozvan na predstojeći mirovni skup u Ženevi. Sirijski ministar informisanja Omran Zoabi kaže:\n“Svakako se nadamo da ćemo se pridružiti drugim zemljama koje učestuju na toj konferenciji.”\nŠef iranske diplomatije Mohamad Džavad Zarif je saopštio da bi se Iran odazvao ukoliko bude pozvan da dođe.\n“Učestvovaćemo na Ženevskim razgovorima samo ako ne bude uslova. Mi ne tražimo da budemo pozvani.”\nPozivnica nije upućena zbog odbijanja Teherana da usvoji polazne tačke razgovora za koje SAD smatraju da uključuju kraj vladavine sirijskog predsednika Bašara al Asada.\nPosle današnjih razgovora Kerija sa ruskim kolegom Sergejom Lavrovom, američki državni sekretar je izjavio da bi Iran mogao da igra uticajnu ulogu na tom skupu, ali samo ako “želi da se opredeli za pravu stvar.” Lavrov je pak izjavio da održavanje mirovne konferencije ne treba da bude dovedeno u pitanje zbog neslaganja SAD i Irana. Lavrov je pri tom podsetio da su SAD prihvatile da vode razgovore sa Teheranom u vezi sa iranskim nuklearnim programom, kao i ratovima u Iraku i Avganistanu.\nProfesorka na Američkom univerzitetu Hilari Men Leveret je svojevremno učestvovala u pregovorima Vašingtona i Teherana tokom rata u Avganistanu.\n“Iranci su koristili svoj uticaj i u Avganistnu i Iraku, kao i u Libanu. To bi isto mogli da učine u Siriji. Stvarno gubimo šansu odnosno doživećemo neuspeh ukoliko ih budemo sprečili ili uslovljavali njihovo učešće,”\nAsadovi protivnici ne žele uključivanje Irana, zbog iranskog učešća u konfliktu.\nBivši američki ambasador Adam Ereli kaže da su bez iranskog učešća i imajući u vidu oklevanje sirijske opozicije da dođe na skup male šanse da konferencija u Ženevi urodi plodom.\n“Ljudi koji su tema razgovora nisu rešeni da dođu, dok svi ostali jure u Ženevu.”\nAmerički zvaničnici sumnjaju da će Iran prihvatiti okvire mirovnog plana za Siriju, tako da veruju će razgovori početi bez njih.


U susret Međunarodnom danu mladih: Revijalna fudbalska utakmica u kojoj učestvuju poznati - Story\nU toku nedelje obeležavanja Dana mladih, 10. avgusta 2017. godine sa početkom u 19:30 časova, održaće se revijalna fudbalska utakmica između tima Kancelarije za mlade za koji će igrati zvaničnici Grada Beograda i tima migranata iz Centra za zaštitu i pomoć tražiocima azila.\nMesto: Stadion FK Voždovac, Stadion Shopping centar\n– Andreja Mladenović, zamenik gradonačelnika Grada Beograda\n– Dragomir Petronijević, član Gradskog veća\n– Aleksandar Marković, član Gradskog veća\n– Nedeljko Radosavljević, direktor Kancelarije za mlade\n– Slavko Gak, sekretar Sekretarijata za obrazovanje i dečju zaštitu\n– Slaviša Damjanović, direktor SC “Olimp”\n– Slobodan Stanojević, direktor JKP “Zelenilo Beograd”\n– Nikola Rajičić, podsekretar Sekretarijata za omladinu i sport\n• Tokom cele nedelje, od 7. do 12. avgusta 2017. godine, u prostoru Stadion Shopping centra postavljena je izložba fotografija “Tražioci azila – čekajući život“ koju je pripremio Centar za zaštitu i pružanje pomoći tražiocima azila.\n• Tokom cele nedelje, od 7. do 12. avgusta 2017. godine, u prostorijama “Inkubator Gnezdo“ održaće se niz radionica za mlade – Premosti prepreke, Odliv mozgova mladih: problemi i rešenja, Mladi za kulturu i Dijalog kafe.\n• 12. avgusta 2017. godine u prostorijama Stadion Shopping centra od 17 do 20 časova biće održana Street art radionica.\n• Centralni događaj održaće se 12. avgusta 2017. na terasi prostora “Inkubator Gnezdo”. Omladinske organizacije predstaviće svoj rad na “Sajmu udruženja za mlade”, od 17 do 19 časova.\n• Na završnoj ceremoniji od 19 časova, uz prisustvo zvaničnika Grada Beograda i Vlade Republike Srbije i prigodan program stipendista Fondacije za mlade talente, predstavićemo sve aktivnosti održane tokom nedelje.\nOpšti cilj Međunarodnog dana mladih je skretanje pažnje na doprinos mladih ljudi u prevenciji sukoba, inkluziji, socijalnoj pravdi i izgradnji mira i sigurnosti. Kroz celodnevni program kulturnog, edukativnog i društvenog karaktera stvara se osnov za bolju komunikaciju i definisanje problema mladih, koji doprinosi stvaranju svesti o značaju mladih kao ključnim akterima u prevenciji sukoba i održavanju mira.\nProces socijalne inkluzije za mlade, uključujući učešće u donošenju odluka, pristup kvalitetnom obrazovanju i zdravstvenoj zaštiti, pruža mladim ljudima mogućnosti da ostvare svoje potencijale i postignu svoje ciljeve. Kada su mladi isključeni iz političkih, ekonomskih i socijalnih sfera i procesa, to može biti faktor rizika za nasilje i nasilne oblike sukoba. Stoga je identifikovanje i rešavanje socijalne isključenosti mladih preduslov za održavanje mira.


Novi Peugeot 308 u Srbiji - Auto Republika\nSa restilizovanom verzijom jednog od najprodavanijih modela, Peugeot je ispisao nastavak priče bestselera proizvedenog u 760.000 primeraka od svog lansiranja na tržište. Novi 308 je samo poslednji u nizu aduta brenda u težnji ka proizvodnji vrhunskih automobila.\nOdlučnog i futurističnog dizajna, novi model je svakako primer stremljenja Peugeota ka premijum segmentu. Kada je u pitanju eksterijer, podignutija maska hladnjaka i repozicioniranje znaka lava na nju, svakako upotpunjuju vizuleni utisak u odnosu na prethodnika. U prednjem delu dizajnerski tim je kreirao i tri nova usisnika za vazduh, dok je u zadnjem delu došlo do redizajniranja svetlosnih grupa.\nEnterijer prati aktuelnu gamu koja je pobrala veliki broj simpatija od svog pojavljivanja. Naravno impelmentirane su i novine, kao što je novi i veći ekran osetljiv na dodir. Na početku prodaje u Srbiji kupcima su na raspolaganju benzinski turbo Puretech motori od 1.200 kubika sa 110 i 130 konjskih snaga, nosioci titule „Engine of the year” treću godinu zaredom u kategoriji od 1,0 – 1,4 litra. Pored njih u ponudi su i svima dobro poznati HDi motori sa 100 i 120 konjskih snaga.\nZa nekoliko meseci u Srbiji se očekuje i potpuni novitet kada su motori u pitanju : 1,5 – litarski dizel motor koji nudi 130 ks uz obrtni moment od 300 Nm , a već sada ispunjava Euro 6c standard o emisiji štetnih gasova koji stupa na snagu u septembru i time je Peugeot postao jedan od prvih proizvođača koji već sada ispunjavam zadate norme.\nTehnološka ofanziva se tu ne završava jer za sve ljubitelje automatskih menjača, od kraja godine će u ponudi biti i novi osmostepeni automatski menjač koji će biti uparen sa Blue HDi motorom od 180 ks. Kako je bezbednost na putu među najvažnijim karakteristikama automobila današnjice Peugeot ni na tom planu nije sedeo skrštenih ruku. U nov model su uvedeni unapređeni sistemi za pomoć u vožnji kao što je upozoroenje na mogućnost udaranja vozila ispred kao i aktivno upozorenje na napuštanje vozila iz trake, koje reaguje ukoliko nije aktiviran pokazivač pravca. Pored toga sistem za prepoznavanje saobraćajnih znakova i automatska kontrola svetlosnog snopa, učiniće vožnju maksimalno bezbednom i učiniti je pravim uživanjem.\nPored hedžbek verzije u standardnim paketima opreme, za ljubitelje sportske vožnje u ponudi je i verzija GT dok za one kojima su gabariti prtljažnika prioritet , dostupna je karavan verzija. Ekskluzvni uvoznik za Srbiju i Crnu Goru, kompanija Euroimpex autogroup je uz početak prodaje novog modela pokrenula i prodajnu akciju , tokom koje je model 1.2 Puretech sa 110 ks u srednjem paketu opreme Active , dostupan za 160 evra mesečno uz rok otplate 6 godina i sa učešćem 30% , a atraktivne cene su spremne i za druge motore i pakete opreme.\ntags: izdvojeno peugeot 308 srbija\nprevious SEAT Leon Cupra R - "Golf R" sa prednjim pogonom\nnext Diter Ceče kaže da tržište treba da odluči o tranziciji ka električnim automobilima


Ukupno će biti četiri kvalifikacionih turnira sa kojih će se samo pobednici plasirati na Igre u Tokiju, navodno Evropa će dobiti organizaciju najviše dva, sigurno jednog.\nKao i naša zemlja, Grčka i Litvanija takođe žele organizaciju kvalifikacionih turnira što će otežatiti situaciju "orlovima", ali ne i učiniti nemogućim.\n- Razgovarao sam sa predsednikom države da budemo domaćin jedne od grupa. Aposlutnu podršku i finansijsku i organizacionu imamo od strane države. Videćemo kakve će biti šanse, ne bih sada o njima, izjavio je Danilović na konferenciji za medije.\nNa turnirima će se nadmetati po šest ekipa, a prema spekulacijama organizator bi morao da obezbedi budžet od čak tri miliona evra.


Poljska: Treći dan protesta\nDetalj sa protesta u Varšavi\nPoljski predsednik Andžej Duda sastao se odvojeno sa liderima opozicione stranke u pokušaju da pomogne u rešavanju političke krize, dok su antivladini protesti planirani u Varšavi i treći dan zaredom.\nPolitičke tenzije su u porastu između konzervativne vlade Poljske i proevropske opozicije zbog plana vladajuće partije da ograniči pristup novinara poslanicima u parlamentu, a Duda je, izrazivši duboku zabrinutost, ponudio da posreduje u pronalaženju, javlja Asošiejtid pres (Associated press)\nPrvi sastanak Duda je održao sa liderom Moderne partije Rišardom Petruom, koji je izjavio da je sa predsednikom razgovarao o medijskoj regulativi i kontroverzama u vezi sa neregularnim glasanjem o budžetu koje je održano u petak, kada je i izbio sukob.\nU Varšavi su za nedelju planirani skupovi kako podrške, tako i protivljenja vladi, a u subotu su protesti održani i u drugim poljskim gradovima.\nProteste je izazvao vladin plan da ograniči pristup novinara poslanicima u parlamentu.\nU najvećoj parlamentarnoj krizi posle više godina, opozicioni poslanici protestovali su u petak protiv tog plana, blokirajući glasanje o državnom budžetu za 2017, posle čega su članovi vladajuće stranke glasali u drugoj sali, što opozicija kritikuje kao nezakonit potez.\nOpozicione stranke traže da glasanje o budžetu bude ponovljeno.


Putin otvorio "Nevu": Ovo je auto-put budućnosti - Biznis Telegraf.rs\n27/11/19 | 15:09\nPutin otvorio "Nevu": Ovo je auto-put budućnosti\nPutin je rekao da je odluka o nazivu puta doneta putem javnog glasanja, a među predloženim imenima bili su i "Valdaj" i "Dve prestonice"\nRuski predsednik Vladimir Putin otvorio je novi auto-put koji spaja Moskvu sa Sankt Peterburgom, a kako je saopštio, put će se zvati "Neva".\nPutin je rekao da je odluka o nazivu puta doneta putem javnog glasanja, a među predloženim imenima bili su i "Valdaj" i "Dve prestonice".\nInfrastruktura trase, poručio je ruski lider, biće najsavremenija, kao i sâm put.\nVjačeslav Petušenko, predsednik državne kompanije "Avtodvor", ističe da će ceo auto-put biti pokriven mrežom pete generacije, što će omogućiti izuzetno precizno lociranje bespilotnih vozila sa mogućim odstupanjem od 5 do 10 santimetara.\nIzmeđu ostalog, zamisao je da ova trasa doprinese i promociji motora na gasni pogon. Viktor Zubkov, predsednik upravnog odbora "Gasproma", ističe da je sa predsednikom Vladimirom Putinom razgovarao o popularizaciji i razvoju tržišta gasa. Prema njegovim rečima, prednost motora na gasni pogon u odnosu na benzinske i dizel-motore je niska cena. Pres-služba „Gasproma“ izdala je saopštenje da su ove jeseni učesnici mitinga "Gas u motorima-2019" imali mogućnost da ispitaju sposobnosti motora sa gasnim pogonom, prešavši preko osam hiljada kilometara u Rusiji, Nemačkoj, Belgiji, Srbiji, Bugarskoj i Turskoj. Ova kolona automobila je imala priliku da prođe i novom trasom M11. Postoje planovi za razvijanje guste mreže benzinskih stanica na auto-putu M11, a izgradnja je već u toku.\nŠta smo to sebi uradili?! Vaš šef će znati vaš pritisak, kako spavate, a zbog toga vam preti i otkaz\nOčajničke mere: Nude kuće za 1 evro u prelepim gradićima, a ako imate bar malo više, dobićete bonus\nAko volite London, pse i duge šetnje ovo je vaš posao iz snova: Čekaju vas Majlo i Oskar\nPrvog dana nove godine Rusi zabeležili istorijski rekord: Blizu 600 novih milionera


Direktorka DOBA Fakulteta dobila privrednog oskara\nJasna Dominko Baloh, direktorka DOBA Fakulteta je na jučerašnjoj 53. dodeli nagrada Privredne komore Slovenije, koja se održala u Letnjem pozorištu Studenec u Krtini, primila nagradu GZS-a za izuzetna privredna i preduzetnička dostignuća za 2020. godinu.\nSa savremenim načinom rukovođenja, uključivanjem svih zaposlenih u formiranje razvojnih ciljeva, motivisanjem zaposlenih za postizanje zajedničkih ciljeva, procesnom organizovanošću, podsticanjem umrežene organizovanosti i odgovornosti, timskim radom, podsticanjem inovativnosti i približavanjem razmišljajućoj organizaciji, direktorka Jasna Dominko Baloh obezbeđuje održivi rast DOBA Fakulteta.\nJasna Dominko Baloh, direktorka DOBA Fakulteta je povodom prijema nagrade posebno naglasila da uspešnu priču DOBA Fakulteta zajednički kreiraju svi – zaposleni, studenti, diplomci, visokoškolski profesori, online mentori i preduzeća. Svim učesnicima za zajedničko kreiranje uspešne priče izražava zahvalnost.\nOd niza nagrada, koje je direktorka Jasna Dominko Baloh dobila proteklih godina, izdvojićemo posebno, da je 2000. godine dobila najviše državno priznanje RS na području školstva u Sloveniji, za posebno uspešan vaspitno obrazovni, inovacijski i organizacioni rad na području obrazovanja odraslih.\nNagrada GZS-a predstavlja posebno priznanje da naš trud nije nezapažen. Potvrda je našeg zajedničkog znanja, konstantnog učenja, zajedničke vizije i odgovornosti. I ubuduće ćemo obogatiti naš prostor sa novim znanjima i inovativnim oblicima obrazovanja.\nDobitnici nagrade Privredne komore za izuzetna ekonomska i preduzetnička dostignuća za 2020. godinu: Marko Lukić, Lumar (drugi sleva), Marta Kelvišar, Adria Dom (treći sleva), mr Zdenko Zanoški, Frutarom Etol (prvi sa desne strane), Jasna Dominko Baloh, fakultet DOBA (drugi sa desne strane). Nagradu su uručili predsednik Republike Slovenije Borut Pahor i Tibor Šimonka, predsednik Privredne komore.


Vučić: Koriste Šešelja kao strašilo - ebart\nVučić: Koriste Šešelja kao strašilo\n31. Mart 2015. godine\nBeograd -- Premijer Aleksandar Vučić ocenio je da je negde, neko pogrešno izračunao da je Vojislav Šešelj faktor koji može da uzdrma njega i Vladu Srbije.\nKako je naveo u autorskom tekstu za Politiku, zbog toga je neko počeo da koristi Vojislava Šešelja kao strašilo iz kutije\n"Nema tu ni prava ni pravde, a nema, nažalost ni Vojislava Šeselja. Ima samo pogrešnih pokušaja da se kazni Vlada Srbije, i njena politika", ocenio je Vučić povodom odluke Tribunala da se Šešelj vrati u Hag.\nPrema oceni Vučića, celom Balkanu, posle svega što je doživeo, potrebna je politika otvorenih karata, jasna i nedvosmislena.\nPremijer je dodao da on i Vlada Srbije upravo takvu nedvosmislenu politiku imaju nameru i da sprovode.\n"Ona (otvorena, jasna, nedvosmislena politika) je naša legitimacija i mogu svakome, u svakom trenutku da je pokažem bez ikakvog straha. Nemam nameru da je krijem, .... pošto sam dobio na izborima. Zato danas, mogu mirno da poručim i drugima da prestanu da se kriju iza kutija i u kutijama, već da izađu pred građane Srbije i kažu šta hoće od njih", rekao je Vučić.\nPremijer je naveo da Srbija ima samo jednu važnu i veliku obavezu a to je da očuva stabilnost, obezbedi nastavak ekonomskih reformi i poštovanje političkih sloboda.\n"Svaka odluka koju budemo donosili, a neće biti nemoralna kao sve političke odluke Haškog tribunala, imaće za cilj samo jedno, očuvanje stabilnosti u našoj Srbiji i ništa više", kazao je Vučić u tekstu pod naslovom "Koriste Seselja da bi nas kaznili".


Prosinečki proziva u ponedjeljak - Narod.ba\nNogomet 27. Avgusta 2019.\nNaš državni tim 5. septembra u Zenici utakmicom protiv Lihtenštajna nastavlja kvalifikacije za Euro 2020 , a tri dana kasnije “Zmajevi” gostuju u Armeniji. Tim povodom selektor reprezentacije BiH Robert Prosinečki u ponedjeljak će obaviti prvu prozivku. – Okupljanje igrača i članova stručnog štaba je do 12 sati un Zenici, piše u planu i program […]\nNaš državni tim 5. septembra u Zenici utakmicom protiv Lihtenštajna nastavlja kvalifikacije za Euro 2020 , a tri dana kasnije “Zmajevi” gostuju u Armeniji. Tim povodom selektor reprezentacije BiH Robert Prosinečki u ponedjeljak će obaviti prvu prozivku.\n– Okupljanje igrača i članova stručnog štaba je do 12 sati un Zenici, piše u planu i program priprema reprezentacije BiH.\n– Već naredni dan, u petak, u 10 sati, organizovan je čarter let sa Aerodroma Sarajevo za Jerevan, gdje je će naš tim trenirati od 19 sati. Dan kasnije trening je u 17 sati, u vrijeme meč protiv Armenije, koji je na programu u nedjelju, 8. septembra, saopćeno je iz Nogometnog saveza BiH.


petak, 17 decembar 2021 10:59\nUkoliko ste izabrali da predstojeće novogodišnje praznike provedete u Srbiji - predlažemo vam da ih provedete u Nišu i da u 2022. godinu uđete uz čuveni „niški merak“.\nMagični bazArt kod Sremca i Kalče\nVeć četiri godine za redom, nedelju dana pre nove godine, na platou kod spomenika Stevanu Sremcu i Kalči - dešava se umetnički, novogodišnji BazArt pod nazivom „Niš u srcu“. Ukrašene drvene kućice postaju izložbeno-prodajna mesta niških kreativaca i umetnika, ali i mesta gde možete probati kuvano vino, mirisne kolače i ostale niške gurmanluke.\nOvogodišnji BazArt biće otvoren muzičkim spektaklom „Break Free“ , posvećenom legendarnom bendu Queen, koji ove godine slavi 50 godina postojanja. Niški muzičari, pevači i horovi odaće počast jednom od najuticajnijih svetskih bendova prošlog i ovog veka.\nTu su i Deda mrazove kočije, izvrnute sobe iluzije, vilenjaci i magične kutije - idealne za čarobne, novogodišnje fotografije iz Niša.\nBazar je otvoren od 27. decembra do 01. januara i osim izložbenog dela, biće i puno dobre muzike - od „Boemske rapsodije“ do klasičnih sonata studenata Fakulteta umetnosti, a za kraj nas očekuje, sada već tradicionalni - „Karneval princeza i junaka“ 01. januara u podne, koji nam za početak svake godine donosi pregršt najlepših dečijih osmeha.\n„Novogodišnji grad“ za decu i romantične duše\nNovogodišnji grad na obali „Viline reke“ još jedno je mesto u Nišu koje će obradovati mališane, ali i sve romantične duše.\nPlato ispred jedne od istorijskih građevina Niša - zgrade Kabineta gradonačelnika, od 27. decembra do 02. januara, postaje magični grad u kome vas očekuju:\n- „Novogodišnja brvnara želja“ - gde će vam vilenjaci pomoći da napravite najlepše čestitke;\n- „Deda Mrazova magična brvnara“ - mesto gde ćete u društvu Deda Mraza i irvasa uz pršteći sneg napraviti čarobne fotografije;\n- „Novogodišnja zabavna brvnara“ - brvnara u kojoj će deca pokazati svoju kreativnost i takmičarski duh uz brojne novogodišnje igre;\n- „Prenesite poruku ljubavi iz Niša“ - iz „Novogodišnje romantične brvnare“ moći ćete da pošaljete poruku ljubavi i napraviti najlepše romantične fotografije.\nPred sam ulazak u Novu godinu, u petak, 31. decembra posetioci će moći da upotpune romantičan doživljaj vožnjom fijakerom pored „Viline reke“.\nEtno bazar na Trgu kralja Milana\nCentralni gradski trg u Nišu biće izložbeno prodajno mesto za različite tradicionalne rukotvorine sa juga. Ovde ćete naći sve ono što ste nekad viđali u kući vaših baka i deka, ali i domaće džemove, sokove i različite novogodišnje rukotvorine. Pravi raj za one koje vuče nostalgija i koji žele nekom da poklone autentičan suvenir sa ovih prostora.\nNa bini , koja će biti smeštena na Trgu od 27. do 31. decembra, svakog dana od 12 do 15 časova, biće organizovani brojni zabavni programi za decu - plesne grupe, dečiji horovi, mali muzičari i interaktivne, novogodišnje predstave.\nMeraklijski doček u niškim kafanama\nNišlije su čuvene po svom „meraklijskom duhu“. Za vreme novogodišnjih praznika u kafanama vlada posebna atmosfera - kao da se niški merak i raspoloženje „popnu“ na stepenik više.\nNovogodišnji meni će svojim autentičnim ukusima i mirisma sigurno ostaviti utisak koji ćete pamtiti cele naredne godine.\nOčekuju vas južnjački specijaliteti od predjela do deserta - trljanica, belolučene papričice, sukane pite, čuveni roštilj, pečenje i na kraju orasnice ili baklave.\nAko se uz to doda dobra muzika, južnjački temperament i raspoloženje - novogodišnji dani meraka u Nišu biće nezaboravan doživljaj.


source.ba | "Vrijeme je da strane sudije odu iz Ustavnog suda BiH"\n"Vrijeme je da strane sudije odu iz Ustavnog suda BiH"\nPredsjednik Hrvatske demokratske zajednice BiH Dragan Čović izjavio je za TV Herceg-Bosne da ova stranka podržava pristup da državljani BiH moraju biti u svim institucijama izvršne, zakonodavne i pravosudne vlasti, pa i u Ustavnom sudu BiH, te da je došlo vrijeme da strane sudije moraju otići iz te pravosudne institucije.\nAmbasade, OHR i OSCE poručuju: HDZ i SNSD su direktno odgovorni za dalje širenje korupcije u BiH\nDodik i Čović na sastanku: Riješiti pitanje stranaca u Ustavnom sudu BiH\nMilorad Dodik: Sa Čovićem ću u četvrtak razgovarati o zakonu o Ustavnom sudu BiH\nOn je naglasio da u BiH postoji mnogo stvari koje je potrebno reformirati, a jedna od njih je kompletno područje pravosuđa i Ustavni sud.\n- Činjenica je da tri predstavnika međunarodnih institucija već više od 20 godina egzistiraju u Ustavnom sudu i da je došlo vrijeme da BiH mora u tom sudu imati devet predstavnika tri konstitutivna naroda. Da bi se to desilo, moramo donijeti adekvatne zakone u parlamentarnoj proceduri i za to nam je potreban konsenzus - izjavio je Čović za TV Herceg-Bosne.\nČović je naveo da je potrebno shvatiti da BiH, ako želi biti dio evropskih integracija, ne može biti dio protektorata.\nPrema njegovom mišljenju, situacija nastala posljednjih dana oko Ustavnog suda BiH bit će motiv da se pokrenu i druge reforme.\n- Hrvatski narodni sabor i HDZ BiH stajat će iza pristupa da državljani BiH moraju biti u svim institucijama izvršne, zakonodavne i pravosudne vlasti, pa i u Ustavnom sudu BiH - naveo je Čović.\nKomentirajući optužbe da zajedno s predsjednikom SNSD-a Miloradom Dodikom ruši BiH, Čović je naveo da se pozivanjem na poštivanje Ustava BiH nikako ne može rušiti, ali da ima mnogo onih koji žele da je BiH samo njihova zemlja.\n- Taj njihov patriotizam i probosanska opredjeljenja su ništa drugo nego brutalno dijeljenje odnosa na način da se ona dezintegrira i ostane pod upravom nekih međunarodnih institucija kako bi se njima olakšalo da dođu do onoga što zovu građanskom zemljom, a tome bi mogli dodavati puno drugih stvari - poručio je Čović.\nLider HDZ-a je naglasio da BiH može biti samo zajednica ustavno jednaka tri konstitutivna naroda, predstavljena kroz legitimne predstavnike.\nTagovi: Milorad DodikHDZDragan CovicUstavni Sud BiH


''Bader'' da ispuni obaveze prema radnicima ili raskid ugovora (FOTO)\nNačelnik opštine Šamac Đorđe Milićević i načelnik opštinskog odjeljenja za privredu Svetozar Evđić posjetili su danas radnike fabrike metalskih konstrukcija ''Bader'' koji štrajkuju dva mjeseca zbog neisplaćenih pet plata i 19 mjeseci neisplaćenih obaveza.\nMilićević je rekao da će opštinska uprava sačekati još neko vrijeme i dati još jednu šansu firmi ''Bader'' da pokrene proizvodnju i izmiri obaveze prema radnicima, a ukoliko do toga ne dođe, opština, kojoj ova firma takođe duguje novac, biće prinuđena da raskine sa njom ugovor.\nS obzirom da je 22. jula vlasnik firme "Bader" dao otkaze za 22 radnika, od ukupno njih oko 40, Milićević je rekao da će opština svakom radniku koji je izgubio posao pružiti jednokratnu pomoć.\nOn je podsjetio da su predstavnici opštinske uprave u dva navrata razgovarali sa vlasnikom firme Bernardom Šnajderom radi prevazilaženja problema, da je cilj bio da se zadrži broj radnika, te napomenuo da ta firma duguje opštini Šamac oko 60.000 KM po osnovu dva ugovora.\n"Nije nikakav problem da sačekamo sa izmirenjem obaveza opštini, a da prioritet bude izmirenje dugovanja prema radnicima, to smo rekli radnicima i vlasniku", istakao je Milićević.\nOn je naglasio da je licemjerno da ljudi koji su u prethodnom periodu dali prostore ove firme kao podsticaj investitoru nisu 19 mjeseci vodili računa da li se izmiruju obaveze prema radnicima.\nPredsjednik sindikata radnika "Badera" Marko Petrović kaže da radnici nemaju nikakvih prava i neće da budu robovi poslodavca.\nLazar Stanojević, koji 11 godina radi u firmi "Bader", borac je prve kategorije i ratni vojni invalid, kaže da mu je ostalo do penzije 10 mjeseci, te da je, pored toga što mu duguju plate i doprinose, dobio otkaz i krivičnu prijavu zato što traži svoja prava.\n"Osim opštine Šamac i sindikata, nemamo ničiju podršku", kaže Stanojević.\nCvijan Tovirac, u ovoj firmi radi 11 godina, tvrdi da ona sedam mjeseci posluje sa blokiranim računom, da je sa njom imao sudski spor koji je trajao tri i po godine.\n"Firma mi za pravosnažnu presudu koju sam dobio i zaostala dugovanja duguje 45.000 KM", kaže Tovirac.\nZa 22 radnika "Badera" danas je stigla depeša od Osnovnog suda Modriča koji je uvažio apelaciju poslodavca i donio odluku da radnici moraju napustiti plato ispred fime.\nSindikat radnika firme "Bader" podnio je zahtjev za stečaj 21. jula, a 22. jula vlasnik firme dao je otkaze za 22 radnika.


Sastanak privrednika i opštinskog rukovodstva\nKAKO U GRADU, TAKO I NA SELU\nJuče je u sali Skupštine opštine Svrljig održan treći ovogodišnji sastanak opštinskog rukovodstva sa privrednicima koji posluju na teritoriji opštine Svrljig.\nRešavanje problema nezaposlenosti, unapređenje privrede i poljoprivrede u Svrljigu bile su teme danas održanog sastanka rukovodstva opštine – predsednika Milije Miletića, pomoćnika Marka Mladenovića, načelnika za budžet i finansije Marine Savić, šefa Odseka za privredu Vlade Krstića i šefa odseka za komunalnu delatnost Gostane Mihajlović.\nPoboljšanje poslovnog ambijenta i otvaranje novih radnih mesta u privredi je primarni cilj, a to možemo postići kroz adekvatna ulaganja, olakšicama prema privrednicima i privlačenjem domaćih i stranih investitora. Trenutno imamo nagoveštaje da Italijani nisu jedini zainteresovani za otvaranje fabrike u Svrljigu, i to me raduje, rekao je Miletić obraćajući se prisutnim privrednicima.\nRanko Jović – direktor “Trilorda“\nBitno je istaći da je ideja predsednika opštine Svrljig Milije Miletića, da se uposle i ljudi na selu koji će raditi uslužne poslove za firme sa sedištem u Svrljigu, konačno urodila plodom, a to je potvrdio i Ranko Jović – direktor firme “Trilord“ koja se bavi proizvodnjom sunđera i ovih dana je primila nekoliko novih radnika, koji će uslužno, na seoskom području, obavljati poslove firme.\nCilj nam je da ljudi ne idu iz sela, da tamo stvaraju porodice i normalno žive, da imaju sve uslove kao i ljudi u gradu. Kao narodni poslanik za to ću se neizmerno zalagati, kao i za napredak Svrljiga u svakom pogledu, rekao je Miletić.\nU nastavku sastanak je protekao radno, sa dosta adekvatnih predloga i ideja iz oblasti privrede.\nNa kraju radnog dela, u znak pažnje, mladim preduzetnicima Svrljiga uručeni su “Poslovni leksikoni“, a potom je priređen prigodan koktel.\nPrevPrethodnaJavne nabavke na Opštinskom sajtu\nSledećaRK “Progres“ poslednji na tabeliNext\n16/04/2014 u 12:31\nKog Zubonja zaposli taj je jebo cvorka!Takvog licemera nema u Svrljiskoj opstini.Prvo je bio protiv Milije pa kad je shvatio da bez njega ne moze ni da prdne savio je sipke i poceo da mu se uvlaci.Njegova imperija je gradjena na stetu Svrljiga tako sto je dobijao poslove mimo svih pravila a u sprezi sa dosadasnjim vlastima.Jedni isti poslovi su radjeni po 2-3 puta i naravno toliko puta su i naplaceni.Dabogda da sve sto je oteto bude i prokleto


Česi odahnuli zbog povlačenja jugoslavenske mafije - Index.hr\nČesi odahnuli zbog povlačenja jugoslavenske mafije\nURED za otkrivanje organiziranog kriminala češke policije u izvještaju navodi kako se od 2006. s prostora te zemlje polako povlače mafijaške organizacije s prostora bivše Jugoslavije. Najjaču među tim mafijaškim organizacijama predstavlja kosovsko-albanska mafija, prenosi agencija Beta.\nBalkanske mafije u Češkoj specijalizirale su se za lažiranje dokumenata i novce te krađu automobila, koji u njihovim matičnim državama odmah dobiju nove papire i kupca. Ipak, u izvještaju se navodi kako je, dugoročno gledajući, glavni biznis tih mafija bio droga, krađa i prostitucija, a kao i ostale mafije u Češkoj i one su umiješane u šverc oružja i pranje novca.\nDok balkanske mafijaške organizacije, uključujući one iz Rumunjske i Bugarske, tako smanjuju svoje aktivnosti u Češkoj, na sceni se pojavljuje nova prijetnja - mafijaši s Kavkaza. Češka policija ocjenjuje kako će nova raspodjela teritorija zasigurno dovesti i do novog vala nasilja.


Ruskom izvozu hrane potrebna efikasna državna podrška\nNapisano 09 novembar 2011 .\nRusija mora da obezbedi efikasnu državnu podršku izvozu hrane zbog planiranog učlanjenja u Svetsku trgovinsku organizaciju (STO), ocenili su eksperti ruskog agro-industrijskog tržišta.\nImajući u vidu obaveze Rusije posle pristupanja STO, koje isključuju direktno subvencionisanje izvoza poljoprivrednih proizvoda, hitno se moraju naći načini da država realno pomogne domaćim izvoznicima, izjavio je za agenciju Interfaks predsednik komisije Ruske unije industrijalaca i preduzetnika (RSPP) za agroindustriju Ivan Obolencev.\nOpširnije: Ruskom izvozu hrane potrebna efikasna državna podrška Dodaj novi komentar\nRusija ulazi u STO\nNapisano 07 novembar 2011 .\nGruzija i Rusija su postigle konačni sporazum koji obuhvata sve gruzijske zahteve po pitanju priključenja Moskve Svetskoj Trgovinskoj organizaciji.\nOpširnije: Rusija ulazi u STO Dodaj novi komentar\nRusi već kupuju jabuke u Srbiji\nNapisano 24 oktobar 2011 .\nU čačanskom kraju je berba završena pre poslednjeg zahlađenja, a nova briga voćara je kako da se prilično dobar rod što povoljnije proda na domaćem i stranom tržištu. Stručnjaci procenjuju da je ovogodišnji prinos manji sa 20-ak procenata od lanjskog, ali je ubrana količina dovoljna da zadovolji zahteve tržišta i opravda uloženi trud poljoprivrednika.\nOpširnije: Rusi već kupuju jabuke u Srbiji Dodaj novi komentar\nDogovoren izvoz hrane iz Srbije za 25 miliona evra\nNapisano 20 oktobar 2011 .\nBEOGRAD, 20. oktobra (Tanjug) - Dvadeset prehrambenih firmi iz Srbije ostvarilo je na međunarodnom sajmu hrane u Moskvi više od 900 kontakata i potpisalo ugovore o izvozu u vrednosti od 25 miliona evra, što je duplo više nego lane, saopšteno je danas iz Američke agencije za međunarodni razvoj (USAID).\nOpširnije: Dogovoren izvoz hrane iz Srbije za 25 miliona evra Dodaj novi komentar\nU Rusiju izvoze 1.800 tona jabuka\nNapisano 15 oktobar 2011 .\nIRIG - Na savremenoj plantaži jabuka firme „Atos vinum“, u Maloj Remeti, kod Iriga, biće ubrano i spremljeno za izvoz u Rusiju 1.800 tona prvoklasnih jabuka. Berba već uveliko traje, jabuke su odlično rodile i svaki dan 90 berača ubere po 90 tona ovog voća.\nOpširnije: U Rusiju izvoze 1.800 tona jabuka Dodaj novi komentar\nNajava ograničenja izvoza iz Rusije podigla cene žita\nCena pšenice na svetskim berzama skočila je za više od osam odsto reagujući na izjavu prvog vicepremijera Rusije Viktora Zubkova da bi Rusija mogla da ograniči izvoz ukoliko isporuke premaše 23-24 miliona tona.\nOpširnije: Najava ograničenja izvoza iz Rusije podigla cene žita Dodaj novi komentar\nSrbija može da hrani Rusiju\nNapisano 13 oktobar 2011 .\nRusko tržište može da prihvati celokupnu proizvodnju voća i povrća iz Srbije, a saradnja dve zemlje upravo u oblasti poljoprivrede ima najveću perspektivu, izjavio je u Kragujevcu Aleksandar Konuzin, ruski ambasador u Srbiji.\nOpširnije: Srbija može da hrani Rusiju Dodaj novi komentar\nOpširnije: Kirk: Rusija u STO do kraja ove godine Dodaj novi komentar\nPrognoziran izvoz ruske pšenice do 22 miliona tona u 2011.\nNapisano 23 septembar 2011 .\nRuski izvoz žita mogao bi do kraja ove godine da bude između 20 i 22 miliona tona, izjavio je danas zamenik ministra poljoprivrede te zemlje Ilja Šestakov. Izgleda da se ostvaruju ranije prognoze žetve od 90 miliona tona, rekao je Šestakov, a prenela ruska agencija Itar-tas.\nOpširnije: Prognoziran izvoz ruske pšenice do 22 miliona tona u 2011. Dodaj novi komentar\nRuski trgovinski suficit 122 mlrd.$\nMoskva -- Rusija je od januara do jula povećala spoljnotrgovinski promet za 35,5 procenata u odnosu na isto razdoblje lane, sa bilansom od 453,6 milijardi dolara.\nOpširnije: Ruski trgovinski suficit 122 mlrd.$ Dodaj novi komentar\nLeskovac: Povrće ne žele preko granice\nRusi kupili bugarsku duvansku industriju\nRusija očekuje rekordan rod šećerne repe\nRusija posle 12 godina ponovo izvozi šećer\nA od Rusa - ništa\nPripremite se za poslovanje sa Rusijom\nRusija: Svaki peti krastavac strani\nDobar rod žitarica u Rusiji\n'Čačanska lepotica' iz Levča u Rusiji


Ahtisarijev predlog osnov za nezavisnost\nZavršni dokument izaslanika Martija Ahtisari kao rešenje obuhvata volju naroda Kosova za suverenom državom i kao takav kosovska strana ga je prihvatila, izjavio je predsednik Kosova Fatmir Sejdiu na sednici Skupštine, na kojoj je razmatran dosadašnji tok pregovora.\nSejdiu je rekao da je posle pregovaračkog procesa vreme za nezavisnost jer je Kosovo spremno da pruži garancije za zaštitu manjina:\n“Ahtisarijev konačni predlog sadrži elemente o položaju manjina na Kosovu i samim tim sadrži stabilnu osnovu za izgradnju nezavisne i suverene države i, uz podršku Skupštine Kosova, mi smo taj predlog podržali.”\nPrema njegovim rečima predlog rešenja je dobra osnova za izradu ustava Kosova. Sejdiu je rekao da je Kosovo prihvatilo međunarodno vojno i civilno prisustvo i nakon definisanja statusa. Sejdiu je kazao da će se u narednom periodu raditi na formiranju Sigurnosnih snaga Kosova. Predsednik Kosova je kazao da će Savet bezbednosti UN usvojiti novu rezoluciju.\n“Kosovo je de facto nezavisno od 1999. godine”, rekao je Sejdiu i dodao da je nezavisno Kosovo važan faktor stabilnosti u regionu.\nI premijer Kosova Agim Čeku i predsednik opozicione DPK Hasim Tači su izjavili da paket rešenja statusa zaslužuje podršku građana Kosova, pošto se kao rešenje predlaže nezavisnost. Kosovski pregovarači su rekli da će Ahtisari u svojim preporukama Saveta bezbednosti UN predložiti da je nezavisnost statusno rešenje. Ahtisarijev predlog su podržali i šefovi poslaničkih grupa u Skupštini Kosova.


DARIJA KISIĆ TEPAVČEVIĆ O BORBI SA VIRUSOM: Mladi će zadati završni udarac koroni, vakcinacija je ključ | Novosti.rs\n- Do ovog momenta vakcinisano je oko 90 odsto korisnika ustanova socijalne zaštite. Pokazali su se kao izuzetno odgovorni i juče smo po prvi put od početka pandemije imali jednocifren broj obolelih - navodi Kisić Tepavčevićeva.\nIstiče da je pored zaposlenih do ovog momenta vakcinisano nešto manje od 80 odsto svih zaposlenih u ustanovama socijalne zaštite - socijalnih radnika, negovatelja, kuvara, spremača.\n- Dozvoljene su posete, odlasci, za sve vakcinisane korisnike nije potrebna ni izolacija nakon povratka u kolektiv. Međutim, i dalje je potrebno poštovanje svih epidemioloških mera da se ponovo ne bi desilo unošenje virusa - objašnjava ministarka.\n- Prioritet su bili najstariji sugrađani zatim oni sa hroničnim oboljenjima i oni koji su bili profesionalnio najugroženiji. Tako ako sada pogledamo procenat vakcinisanih po uzrasnim grupama svuda u svetu je najmanji u najmlađim uzrasnim grupama jer oni nisu bili prioritet, ali sada je došao red na njih. Upravo njima je pripala uloga da daju završni udarac ovom virusu - ističe Kisić Tepavčevićeva.\nNavodi da vakcina ima, da građani mogu da biraju između četiri cepiva, i poručuje da je "svako od nas podjednako bitan, da ne možemo da uspemo ako ne budemo ujedinjeni protiv virusa".\nDarija Kisić Tepavčević korona virus korona virus Srbija korona Srbija korona virus najnovije vesti korona virus vesti korona koronavirus COVID 19 vakcinacija vakcinacija u Srbiji vakcine vakcina protiv korone


Sve spremno za veliko finale ! - Vaterpolo vesti\nPočetna » Evrokupovi » Sve spremno za veliko finale !\nSve spremno za veliko finale !\nU Kragujevcu je sve spremno za dugo očekivani revanš meč finala Evropa Kupa u kome Radnički dočekuje italijansku Florenciju. Takmičenje u Evropa Kupu, prvi nestup u evropskim vodama Kragujevčana počeo je upravo na njihovom bazenu Park kvalifikacionom Grupom D. Zanimljivo, i tada su Firentinci gostovali u Kragujevcu, a poraženi su sa 8;4, baš kao i u Italiji pre deset dana u prvom finalnom duelu. Stiče se utisak iz navedenog da je Radnički kvalitetniji sastav i da će Firentinci biti samo gosti na slavlju prvog trofeja u vitrinama Radničkog, a klub i grad pripremili su se za slavlje. Karte su u prodaji po ceni od 300 dinara, kapacitet bazena dopunjen je montažnim tribinama, a organizovan je prevoz iz Beograda za novinare, kao i prenos na drugom kanalu RTS-a. I dok se pripreme privode kraju u ekipi su svi koncentrisani na sam meč. Kapiten Radničkog Vanja Udovičić na konferenciji pred meč ističe da se utakmici mora prići ozbiljno i pored velike prednosti iz prvog meča, kao i da je velika čast igrati evropsko finale.\n„Velika je čast igrati finalne utakmice koje mnogo donose i klubu i našoj zemlji. Ovo je drugo poluvreme finala, u kojem se odlučuje ko će osvojiti trofej i drago mi je da se to dešava baš u Kragujevcu. Možemo donekle rasterećeno da uđemo u utakmicu, ali se nadamo da ćemo ostvariti pozitivan ishod i tako opravdati očekivanja. Nadam se da ćemo slaviti i proslaviti sa Kragujevcom i celom Srbijom prvi evropski klupski trofej u ovoj godini“, kazao je Udovičić, koji je u meču dva tima u oktobru u Kragujevcu bio najefikasniji sa tri gola.\nRadnički je u Evropa Kupu ukupno odigrao devet mečeva do sada i zabeležio isto toliko pobeda. Iskusni Aleksandar Ćirić na konferenici je podvukao da put do finala nije bio lak, iako su zabeleženi svi trijumfi.\n„Ovo je bilo zahtevno takmičenje, iako smo sve ekipe pobedili sa velikom razlikom. Nije bilo lako, čak ni nama iskusnim igračima“, kazao je Ćirić koji je takmičenje Evropa Kupa ( nekada LEN Trofej) osvajao tri puta tokom karijere u kapici Breše.\nMeč između Radničkog i Florencije na programu je u subotu od 20.00 sati na bazenu Sportskog centra Park. U prvom meču Kragujevčani su slavili sa 8:4, pa bi i poraz manji od 4 gola razlike garantovao trofej, ali po svemu viđenom ove sezone nema sumnje da će tim Dejana Udovičića želeti da se i desetom pobedom u nizu domogne evropskog pehara.\nOd srpskih klubova jedino je Partizan osvajao drugo po kvalitetu evropsko takmičenje kada je 1998. godine u dva meča bio bolji od splitskog Jadrana. Upravo će Partizan biti sledeći rival radničkog u polufinalu plej-ofa prvenstva Srbije koji kreće već 10. aprila.\n04/04/2013 u 18:32\nŽelim im da i u ovoj utakmici pobede i osvoje trofej!


Univerziteti u RS primaju 4.500 brucoša – Visegradlive.com\nHome / BIH / Republika Srpska / Aktuelnosti RS / Univerziteti u RS primaju 4.500 brucoša\n26. Februara 2021.\tAktuelnosti RS 33 Views\nUniverziteti u Banjaluci i Istočnom Sarajevu iduće akademske godine planiraju da upišu ukupno 4.495 brucoša, potvrdili su za “Nezavisne” s ovih visokoškolskih ustanova.\n“Univerzitet u Banjaluci dostavio je prijedlog Ministarstvu za naučnotehnološki razvoj, visoko obrazovanje i informaciono društvo Republike Srpske prijedlog da se na prvi ciklus studija u akademskoj 2021/22. godini upiše 2.576 studenata”, kazali su iz Univerziteta u Banjaluci.\n“U toku su procedure koje se odnose na početnu akreditaciju određenih studijskih programa”, kazali su iz Univerziteta u Banjaluci.\n“Malo je manje u odnosu na prošlu godinu, kada smo tražili 2.443 studenta, manje je oko šest odsto”, kazao je Kulić.\nSrpski član i predsjedavajući Predsjedištva BiH Milorad Dodik izjavio je da će biti razmatrana …